Kebimbangan Pada Ekonomi Zon Eropah Bakal Tekan Harga Pada EUR/USD

Permulaan dagangan minggu ini agak perlahan dengan kekurangan data ekonomi utama yang menghiasi pasaran. Namun data tinjauan keyakinan di zon Eropah turut menjadi perhatian walaupun bacaan data ini tidak terlalu memberi impak yang besar dalam pasaran.
Berdasarkan data yang diterbitkan oleh kumpulan pengkaji Sentix, kadar keyakinan pelabur di zon Eropah merosot pada Oktober berikutan kebimbangan terhadap pertumbuhan ekonomi global yang menekankan lagi kemerosotan sektor pembuatan di Jerman, ekonomi terbesar di zon Eropah.
Bacaan data tinjauan menunjukkan penurunan kepada -16.8 mata pada Oktober daripada -11.1 pada September meleset berbanding jangkaan -12.9 mata. Moral pelabur merudum ke paras terendah sejak enam tahun.
Dengan itu dapat dilihat pergerakan harga pada carta pasangan matawang EUR/USD pada zon Eropah mula menunjukkan penurunan menguji paras tumpuan harga sekitar 1.0965.
Jika diimbas pada dagangan minggu lalu, harga membuat kenaikan sehingga ke paras resistance hampir mencecah 1.1000, namun harga gagal menembusi paras tersebut sebelum kembali turun ke paras rendah semula.
 Jika harga terus mencatatkan penurunan ke paras lebih rendah, jangkaan destinasi yang menjadi tumpuan harga adalah pada zon RBS (resistance become support) 1.0940 atau lebih rendah lagi pada 1.0905.
Penurunan lebih rendah bakal menguji semula zon support utama pada 1.0880 yang dicecah pada minggu lalu, paras terendah dicapai sejak dagangan 2017.
Namun jika harga kembali melonjak semula, harga akan cuba melepasi kenaikan pada resistance 1.0995 sebelum meneruskan kenaikan ke paras 1.1020.
Lihat gambar carta pasangan matawang EUR/USD di bawah untuk rujukan teknikal analisis anda.


ECB Capai Kemajuan Baik Dalam Strategi Baru – ECB Lagarde

Mesyuarat pembuat dasar Bank Pusat Eropah (ECB) pada hujung minggu telah membuat kemajuan yang baik dalam membentuk semula strategi ECB, termasuk peranan yang dimainkan dalam menangani perubahan iklim dan pendekatan yang disemak semula terhadap inflasi, kata Presiden Christine Lagarde pada hari Ahad.
25 anggota Majlis Pimpinan ECB bertemu secara langsung pada hujung minggu untuk pertama kalinyak sejak wabak Covid-19 melanda.
Pertemuan yang berlangsung di Taunus, Jerman bertujuan untuk menyusun semula ECB, dengan sasaran inflasi baru, cara mengukur ekonomi yang lebih baik dan kesepakatan mengenai bagaimana menangani isu-isu seperti perubahan iklim dan ketidaksamaan.
 Bagaimanapun, Lagarde tidak memberikan perincian mengenai hasil rundingan tersebut, hanya mengatakan bahawa ia merangkumi sasaran inflasi dan garis masa ECB untuk mencapai matlamatnya.
Lagarde meluahkan rasa gembira beliau terhadap perbincangan tersebut dan mengatakan mereka telah membuat kemajuan yang baik dalam membentuk ciri konkrit dalam strategi dasar monetari ECB pada masa hadapan.
Hasil perbincangan ini dijangka akan dibuat sebelum Forum ECB tahunan pada 28-29 September.


KDNK AS Kejutkan Pelabur, USD Terus Mengamuk!

US dolar terus mengukuhkan kedudukannya sebagai raja mata wang dengan mencapai paras ketinggian baharu dua bulan selepas mendapat sokongan tambahan daripada data ekonomi Amerika Syarikat.
Bacaan kedua keluaran dalam negara kasar (KDNK) AS tanpa dijangka menunjukkan pengembangan sebanyak 1.3% pada suku pertama, iaitu sedikit lebih tinggi daripada yang direkodkan dalam bacaan pertama 1.1%.
Hal ini secara tidak langsung menunjukkan bahawa pertumbuhan AS pada suku pertama tahun ini lebih berdaya tahan daripada yang dijangkakan.
Ekoran itu, indeks dolar yang mengukur kekuatan dolar greenback melonjak lebih tinggi berbanding sekumpulan mata wang utama pada 104.20.
Selain itu, data tuntutan pengangguran AS juga memberi sokongan buat US dolar dengan mencatat bacaan lebih baik daripada jangkaan pada minggu lalu.
 Dalam pada itu, ketidaktentuan dalam perbincangan siling hutang AS terus mempengaruhi pasaran yang memberi dukungan kepada safe-haven greenback untuk mengukuh.
Pelabur kini memberi tumpuan kepada terbitan data perbelanjaan peribadi pengguna AS (PCE), ukuran inflasi yang menjadi pilihan Federal Reserve (Fed) untuk penetapan kadar faedah.
Sementara itu, euro terus ditekan jatuh ke bawah susulan pengukuhan US dolar, menyaksikannya didagangkan suram pada paras terendah dua bulan pada sesi Asia.
Pound turut kecundang lebih jauh yang mendorongnya ke paras terlemah tujuh minggu berbanding greenback.
Di samping itu, dolar Aussie dan kiwi terus didagangkan melemah pada paras terendah enam bulan berbanding US dolar yang lebih kuat.
Turut tergelincir lebih rendah adalah mata wang yen yang merosot ke paras paling lemah enam bulan, manakala dolar Kanada pula di tahap terendah empat minggu berbanding greenback.


Jangkaan Untuk US Dolar Melemah Bakal Sokong Kenaikan EUR/USD

US dolar gagal mendapatkan rentak pengukuhan semula dengan pergerakan harga mendatar selepas data yang diterbitkan pada sesi New York bercampur-campur.
Data keyakinan pengguna AS mencatatkan bacaan menurun ke paras terendah 6 tahun manakala data jualan rumah baru pada bulan Julai meningkat lebih tinggi berbanding jangkaan penurunan.
Melemahkan lagi dagangan US dolar sebagai matawang safe-haven susulan perkembangan positif pada hubungan perdagangan AS-China.
Pelabur kekal berhati-hati untuk dagangan US dolar menjelang data pesanan barangan tahan lama AS yang dijangka menurun selain menantikan ucapan Pengerusi Federal Reserve (Fed), Jerome Powell di simposium Jackson Hole.
Jika diperhatikan pergerakan harga pada carta pasangan matawang EUR/USD semalam, harga kembali bergerak di atas paras 1.18000 namun gagal melepasi paras ketinggian pada Isnin.
Harga juga dilihat bergerak di atas paras sokongan Moving Average 50 (MA50) pada rangka masa 1 jam pergerakan harga dan beberapa kali menguji paras tersebut namun tidak turun lebih rendah.
Pada awal sesi Asia, harga dilihat mendatar di atas paras 1.18300 sebelum mula menunjukkan penurunan menuju semula ke paras sokongan MA50.
 Jika paras tersebut gagal ditembusi, harga dijangka akan terus bergerak lebih tinggi menuju paras tumpuan pada 1.19000.
Kenaikan seterusnya akan menuju paras ketinggian minggu lalu sekitar 1.19650 sebelum ke paras resistance 1.19900.
Namun jika penurunan harga terus berlaku, zon tumpuan pada 1.18000 akan diuji sebelum harga menguji pula paras terendah minggu lalu.
Penurunan selanjutnya akan menuju zon support di bawah paras 1.17200 jika US dolar berjaya mengukuh dan menekan harga lebih rendah.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Sambung Menjunam Selepas NFP!

Apa berlaku kepada dagangan komoditi emas selepas laporan data pekerjaan NFP Amerika Syarikat (AS) diterbitkan pada penghujung minggu lalu?
Jika diperhatikan pergerakan harga pada carta XAU/USD yang mengukur nilai emas berbanding US dolar Jumaat lepas, harga dilihat meneruskan penurunan ke zon 1850.00.
Sebelum itu, harga telah membuat kenaikan menguji zon ketinggian 1870.00 dan sekali lagi gagal untuk meneruskan kenaikan lebih tinggi selepas zon tersebut diuji selama 2 minggu.
Isyarat bearish dinilai pelabur selepas harga susut di bawah paras halangan Moving Average 50 (MA50) pada rangka masa 1 jam di carta XAU/USD membuatkan kejatuhan emas berterusan di awal minggu.
Penyusutan ini didorong oleh US dolar yang mengukuh selepas laporan data pekerjaan NFP AS yang diterbitkan menunjukkan pertambahan pekerjaan di AS pada bulan Mei mengatasi angka jangkaan yang menurun.
Menjelang mensyuarat polisi FOMC pada 15 Jun dengan jangkaan Federal Reserve (Fed) akan menaikkan kadar faedah sebanyak 50 mata asas, pelabur akan meneliti bacaan data inflasi pada Jumaat ini terlebih dahulu.
Penurunan harga semalam telah menyaksikan emas menuju semula ke paras 1830.00 yang menjadi antara zon penting pada dagangan emas semasa.
 Bersambung pada sesi Eropah hari ini (Selasa), harga yang telah berlegar pada kawasan 1838.00 di sesi Asia telah membuat kenaikan semula bagi menguji kembali zon 1850.00.
Sekiranya zon 1850.00 berjaya ditembusi, harga emas boleh melonjak lebih tinggi dan bakal menguji semula zon rintangan 1870.00 untuk minggu ketiga.
Dan jika corak kenaikan tersebut masih berjaya dikekalkan, sasaran seterusnya untuk kenaikan lebih tinggi adalah menuju zon tumpuan 1900.00 bagi mencatatkan paras ketinggian terbaru 5 minggu.
Sebaliknya jika harga emas kekal menyambung penurunan, harga dilihat bakal menguji zon 1830.00 yang menjadi antara zon penting pada dagangan sebelum ini.
Untuk penurunan lebih rendah, sasaran seterusnya adalah pada 1810.00 atau zon 1800.00 untuk harga catatkan paras terendah terbaru 3 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran Kembali Pulih, Namun Pelabur Kekal Berwaspada

Dagangan matawang dolar Amerika Syarikat (AS) menunjukkan peningkatan dalam dagangan pada sesi pasaran Amerika semalam berikutan pemulihan pada sentimen pasaran, dengan pasaran Wall Street turut dilihat kembali pulih. Namun begitu, faktor fundamental masih lagi kekal membimbangkan dan membuatkan pelabur tetap berwaspada.
Dolar USD menunjukkan peningkatan berbanding matawang Yen ekoran kegelisahan terhadap risiko kemelesetan sedikit berkurangan. Sentimen pasaran yang dilihat pulih juga kembali mengurangkan permintaan terhadap matawang safe-haven selepas pasaran yang tidak menentu pada sesi sebelumnya.
Sesi sebelumnya menyaksikan pergerakan ketara dipamerkan oleh matawang Pound Britain ekoran laporan penutupan Parlimen lima minggu sehingga 14 Oktober. Ratu Britain secara rasmi telah memperkenan permintaan Perdana Menteri UK Boris Johnson untuk menangguhkan perbicaraan parlimen, tindakan yang jelas bertujuan untuk membendung usaha ahli parlimen bagi menghalang situasi Brexit tanpa perjanjian.
Dagangan Pound Sterling mencatatkan penurunan ke paras terendah untuk tempoh 6 hari dagangan pada Rabu susulan laporan tersebut berlegar dalam pasaran.
Perkembangan di Itali pula, Gerakan Bintang Lima (M5S) dan Parti Demokratik berhaluan tengah-kiri (PD) telah mencapai perjanjian untuk pembentukan kerajaan baru, dengan Giuseppe Conte kembali menjawat jawatan sebagai Perdana Menteri Itali.
 Sementara itu, harga minyak mentah mencatatkan kenaikan selepas laporan oleh Pentadbiran Informasi Tenaga (EIA) telah memaparkan penurunan lebih rendah berbanding jangkaan untuk inventori minyak mentah Amerika Syarikat.
Inventori minyak AS untuk minggu lalu menurun kepada 10 juta tong jauh lebih rendah berbanding jangkaan penurunan 2.8 juta tong dan juga bacaan sebelum ini pada penurunan 2.7 juta tong.
Sesi dagangan Asia pagi ini melihatkan dolar Australia mengalami penurunan ekoran data perbelanjaan syarikat swasta untuk suku kedua 2019 kekal lemah, meleset daripada jangkaan kenaikan oleh pasaran.
Di samping itu juga, keraguan terhadap perkembangan rundingan dagang antara Amerika Syarikat dan China turut menekan dagangan Aussie dan juga berpotensi mengembalikan risiko dalam pasaran semasa.
Justeru, sentimen pasaran kewangan masih dilihat rapuh dan terdapat tanda-tanda ketegangan. Masih juga terlihat penyongsangan pada hasil bon perbendaharaan AS yang memberi tanda awal risiko kemelesetan ekonomi.


Matawang Utama Beralih Arah! Pound Mendahului Kenaikan

Pergerakan matawang utama beralih arah ketika pasaran memasuki sesi Eropah, menyaksikan dagangan euro meningkat menjelang mesyuarat polisi Bank Pusat Eropah (ECB) pada malam ini.
Kenaikan ini menyusuli penyusutan dolar greenback, yang membawa indeks dolar didagangkan susut sekitar 0.15% kepada 92.56.
Euro mencatat sedikit kenaikan dengan didagangkan pada 1.1835 berbanding US dolar, ketika pasaran mengharapkan bank pusat mengumumkan pengurangan dalam pembelian asetnya pada malam nanti.
 Matawang pound meningkat lebih tinggi pada sesi Eropah, dengan kembali didagangkan di atas harga 1.3800. Antara faktor lain yang menyokong lonjakan ini mungkin disebabkan oleh cadangan kenaikan cukai oleh Perdana Menteri Boris Johnson telah diluluskan penggubal dasar.
Pelabur masih menghadam kenyataan terbaru dari Bank Pusat England (BOE) yang menolak kemungkinan untuk pengurangan rangsangan lebih cepat. Walaupun syarat minimum untuk meningatkan kadar faedah telah dipenuhi, tetapi pemulihan dilihat masih belum cukup kuat.
Mengikuti perkembangan matawang komoditi, dolar loonie kekal didagangkan rendah selepas keputusan mesyuarat polisi Bank of Canada (BOC) yang mengekalkan dasar monetari tidak berubah.
Di sisi lain, dolar Aussie dan New Zealand juga meningkat, tetapi kenaikan yang dicatatkan terbatas, ditekan oleh ketidakpastian dari wabak Covid-19 yang menyuramkan prospek terhadap pemulihan.


Analisis Teknikal GBP/USD – Timeframe H1 – 19/11/2018

Aksi tarik-tali dalam perkembangan rundingan Brexit terus memberi kesan kepada nilai matawang Pound Sterling dan juga impak besar dalam pasaran semasa. Matawang GBP mengalami kejatuhan drastik pada dagangan Khamis minggu lalu setelah rundingan Brexit yang dilihat sudah hampir mencapai persetujuan perjanjian akhirnya dikejutkan dengan berita perletakan jawatan oleh Setiausaha Brexit, Dominic Raab. Dengan itu dapat dilihat harga pada chart pasangan matawang GBP/USD telah mengalami kejatuhan sehingga 300 pips dalam masa beberapa jam sahaja. Hal tersebut telah menimbulkan situasi panik dalam pasaran. Namun pada dagangan Jumaat, harga pada chart GBP/USD dilihat cuba untuk membuat kenaikan semula setelah ucapan Perdana Menteri Britain Theresa May pada Jumaat yang bernada positif terus cuba untuk memberikan keyakinan semula terhadap pasaran. Di samping itu juga, kenaikan tersebut turut disokong oleh nilai matawang USD yang sedikit menyusut ekoran kenyataan dari FED berkenaan kebimbangan terhadap pertumbuhan ekonomi global dan berkemungkinan bakal memberi kesan terhadap proses pengetatan polisi monetari yang akan datang. Secara teknikal, harga telah membuat kenaikan dari paras terendah kejatuhan harga sekitar 1.27300 dan telah melepasi kenaikan pada paras Magic Pivot Jumaat lalu sebelum menutup harga di paras sekitarnya.
Pada sesi pasaran Asia hari ini, harga bergerak perlahan di sekitar paras harga 1.28300 iaitu sedikit tinggi dari paras Magic Pivot 1.2818. Jika harga berjaya membuat kenaikan, jangkaan paras awal yang akan dituju harga adalah pada resistance 1.2887 (MagicR1). Seterusnya, kenaikan harga akan menuju pula ke paras 1.2945 (MagicR2) untuk harga menguji zon SBR (support become resistance) itu. Harga yang berjaya menembusi paras tersebut dijangka akan meneruskan kenaikan sehingga ke paras resistance 1.3014 (MagicR3) di mana paras tersebut adalah zon ketinggian yang diuji harga pada minggu lalu.
Namun, jika USD kembali didagangkan mengukuh dan mengambil kesempatan ke atas pergolakan dalam rundingan Brexit, jangkaan harga akan kembali membuat penurunan dan menuju ke paras support 1.2760 (MagicS1) terlebih dahulu. Kemudiannya, harga akan turun menguji paras 1.2691 (MagicS2) yang mana paras ini merupakan zon major support pada chart GBP/USD dan menjadi lokasi perubahan arah pergerakan harga sebelum ini. Pasaran akan menunggu reaksi harga pada paras tersebut dan jika harga berjaya breakout paras itu, paras support pada 1.2632 (MagicS3) berkemungkinan akan dituju harga.
 Terus ikuti perkembangan drama Brexit pada minggu ini pula serta beri tumpuan terhadap perkembangan ekonomi dan politik di Amerika Syarikat. Jadikan indicator Moshed Magic Line sebagai rujukan tambahan dalam anda mencari paras-paras terbaik untuk posisi dagangan anda pada chart GBP/USD.

Paras support: 1.2760, 1.2691, 1.2632.
Paras resistance:  1.2887, 1.2945, 1.3014.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD/CAD Teruskan Pendakian Ke Paras Tertinggi 5 Minggu!

Pasaran komoditi minyak mentah terus diselubungi kesuraman dengan kejatuhan ketara berlaku pada harga minyak mentah minggu ini.
Pada pembukaan pasaran di awal minggu, pasaran minyak mentah pada mulanya tampak meyakinkan dengan berita pelonggaran sekatan pergerakan di lokasi-lokasi penting di China selepas tekanan protes beberapa minggu lalu.
Namun, beberapa faktor lain pula muncul untuk mengeruhkan semula dagangan minyak mentah global.
Antaranya ketegangan di antara Eropah dan Rusia apabila kumpulan G7 yang menghadkan paras harga minyak $60 setong untuk minyak mentah Rusia tidak dipersetujui oleh Vladimir Putin.
Selain itu, aktiviti sektor perkhidmatan di China dilaporkan jatuh ke paras terendah 6 bulan yang dilihat boleh menjejaskan permintaan bekalan minyak.
Ketika ini US dolar masih terus mengekalkan pengukuhan dalam pasaran dan menekan dolar Kanada untuk didagangkan lemah sementara pelabur menantikan keputusan mesyuarat bank pusat Kanada (BOC) sebentar lagi.
Meneliti pula carta harga pasangan mata wang USD/CAD, harga telah melonjak hampir 300 pips sejak awal minggu hingga semalam.
Kenaikan harga bermula dari paras sokongan 1.34000 ketika diuji seketika pada awal minggu, kemudiannya menuju semula ke zon rintangan pada minggu lalu.
 Setakat sesi New York semalam, harga telah mencapai ketinggian terbaru sekitar 1.36700 yang menjadikan harga tertinggi dalam tempoh 5 minggu.
Kenaikan dijangka akan ke paras lebih tinggi untuk meneruskan pergerakan trend bullish ketika harga masih berada di atas paras sokongan Moving Average 50 (MA50) pada pergerakan di rangka masa 1 jam di carta USD/CAD.
Sasaran untuk kenaikan lebih tinggi adalah untuk menuju pada ketinggian hingga 1.38000 setelah kali terakhir harga menyentuh paras tersebut pada awal November lalu.
Namun, jika harga kembali paparkan kejatuhan semula, tumpuan awal yang dilihat akan dituju harga adalah pada zon 1.35000.
Selepas memberi isyarat perubahan kepada trend bearish, harga berkemungkinan boleh susut lebih rendah menuju kembali paras sokongan 1.34000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Susulan Keputusan Mesyuarat BOC, USD/CAD Melonjak Lebih 100 Pips!

Menjadi tumpuan pada sesi New York semalam adalah dagangan dolar Kanada yang mencatatkan pergerakan drastik pada carta pasangan matawang utama.
Diperhatikan pergerakan harga pada carta pasangan matawang USD/CAD, harga menunjukkan penurunan pada sesi Eropah setelah kenaikan pada sesi Asia semalam gagal mencapai paras resistance 1.31000.
Awal sesi New York bermula, data inflasi Kanada menjadi tumpuan. Loonie berjaya mengekalkan pengukuhan selepas indeks harga pengguna Kanada pada bulan Disember dicatatkan kekal di paras 2.2% seperti bulan sebelumnya.
Namun pengukuhan Loonie tidak bertahan lama susulan keputusan mesyuarat dasar monetari bank pusat Kanada diumumkan.
Bank of Canada (BOC) mengekalkan kadar faedah di paras 1.75% namun Gabenor Stephen Poloz memberi isyarat bank pusat terbuka untuk pelaksanaan penurunan kadar jika perlu ekoran ketidaktentuan pada perdagangan global.
Susulan tersebut, dagangan USD/CAD yang turun ke paras terendah harian mencecah 1.30350 pada zon RBS (resistance become support) tersebut telah melonjak lebih 100 pips ke paras ketinggian bulanan terbaru.
 Kenaikan harga mencapai paras ketinggian sekitar 1.31500 sebelum menutup dagangan sesi New York sedikit rendah dari paras tersebut.
Menyambung dagangan pada sesi Asia, sesi kenaikan harga dapat dilihat masih ditunjukkan dengan harga meneruskan kenaikan lebih tinggi dari ketinggian sebelumnya mencecah 1.31600.
Kenaikan lebih tinggi yang berjaya diteruskan harga dilihat bakal menuju paras 1.32000 yang merupakan zon SBR tumpuan harga pada dagangan Disember lalu.
Namun jika penurunan harga kembali berlaku, berkemungkinan paras 1.31000 akan diuji yang dilihat sebagai zon RBS (resistance become support) yang baru.
Lihat gambar carta pasangan matawang USD/CAD di bawah untuk rujukan analisis teknikal anda.


Pergerakan USD Tidak Menentu! Apa Nak Jadi Ni?

US dolar sedikit meningkat pada pembukaan sesi Eropah, dengan diniagakan lebih kukuh berbanding kebanyakan mata wang utama.
Pada sesi Asia sebelum ini, US dolar menyusut selepas meroket tinggi ekoran kenyataan hawkish Pengerusi Federal Reserve (Fed) Jerome Powell.
Penyusutan ini berlaku mungkin disebabkan oleh pembetulan harga setelah lonjakan mengejut yang dicatatkan sebelumnya. Ketika penulisan, indeks dolar dilihat semakin stabil di sekitar paras harga 96.00.
Selain itu, kebimbangan yang semakin mereda mengenai varian coronavirus Omicron juga berkemungkinan menjadi faktor untuk USD menyusut dan memberi laluan kepada mata wang risiko membuat kenaikan.
Terdahulu, Powell telah memberi indikasi bahawa bank pusat akan membincangkan untuk mempercepatkan pengurangan pembelian pembelian bon pada mesyuarat polisi edisi Disember.
 Hal ini telah menyokong USD untuk kembali mengukuh di tengah ancaman Omicron yang dikatakan akan menjadi risiko lonjakan jangkitan yang tinggi di seluruh dunia, oleh Pertubuhan Kesihatan Sedunia (WHO).
Sementara itu, mata wang euro yang memaparkan kenaikan pada sesi Asia, sedikit merosot dengan pergerakan harga berlegar pada 1.1300 berbanding dolar greenback. Mata wang pound pula sedikit susut pada 1.3280 berikutan kenaikan yang dipamerkan oleh US dolar.
Penerbitan laporan pekerjaan ADP sektor swasta AS dan pembuatan tinjauan ISM pada malam ini, akan menjadi tumpuan utama pelabur sementara menantikan data NFP pada hari Jumaat.
Dalam pada itu, Gabenor Bank Pusat England (BOE), Andrew Bailey dan Pengerusi Jerome Powell akan berucap pada malam ini dalam acara yang berasingan.
Sebarang kenyataan mengenai penetapan dasar monetari atau ancaman varian Omicron boleh membawa pergerakan lebih agresif buat kedua-dua mata wang pound dan USD.


Harga Pengguna Kanada Agak Mendatar Pada Oktober

Harga pengguna Kanada atau consumer price index (CPI) meningkat 0.20% pada bacaan Oktober yang dilaporkan Jumaat lepas (18 November) berbanding bulan sebelum September yang hanya naik 0.10%. Bacaan menepati jangkaan penganalisis. Dalam bacaan tahunan (annually) indeks ini juga meningkat 1.50% dari 1.30% yang turut menepati jangkaan penganalisis.
Untuk pebgetahuan pembaca, data-data harga pengguna Kanada ini yang ada di Forex Factory dilaporkan 18 ke 20 hari selepas bulan tersebut berakhir. Contohnya data sebenar bagi bulan Oktober dilaporkan secara rasmi pada 18 November.
Data bagi inflasi teras (Core inflation) pada Oktober naik 0.20%.
Harga makanan jatuh 0.40% pada Oktober dengan kejatuhan tahunan (annually) mencatat 0.70% dan ini adalah penyusutan pertama sejak tahun 2000.
 Manakala harga tenaga naik 2.00% pada Oktober dan tahunan sebanyak 2.50%. Harga gasolin naik 3.70% pada bulan sama. Peningkatan harga tenaga ini menyebabkan kenaikan harga pengangkutan sebanyak 1.00% dengan bacaan tahunan sebanyak 3.00%.
Harga barang pula naik 0.40% pada Oktober yang menyumbangkan kepada kenaikan 1.00% dalam bacaan tahunan dengan harga perkhidmatan tahunan tidak berubah sebanyak 1.80%.
Pihak BoC dilihat masih tidak berpuas hati dengan bacaan terkini harga pengguna yang masih di bawah sasaran kadar inflasi 2.00%. BoC masih lagi melihat ketaktentuan dalam pentadbiran Trump tahun depan dan akan terus monitor pergerakan pasaran secara teliti sebelum membuat sebarang keputusan.
Sejurus sahaja data ini dikeluarkan pada Jumaat lepas Usd/Cad jatuh dari 1.3515 dari 1.3505 tetapi naik semula ke paras 1.3500 dengan amaun besar option expiry yang ada di paras ini.


Data-Data Jepun Secara Keseluruhannya Positif Hari Ini, Jualan Runcit Melonjak

Kejatuhan perbelanjaan isirumah di Jepun berterusan pada April dengan penyusutan 1.4% berbanding setahun yang lalu berbanding data pada bulan Mac yang merekod kemerosotan 1.3%. Jangkaan pasaran bagi bacaan kali ini hanyalah penyusutan sebanyak 0.7%.
Penggunaan isirumah telah jatuh setiap bulan sejak Februari 2016 di mana negara ini jatuh ke dalam deflasi yang mengancam pertumbuhan ekonomi. Namun, Jepun kini tetap merekod pertumbuhan walaupun masih di tahap rendah.
Ekonomi bergerak semakin pantas sebanyak 0.5% pada suku pertama dan merupakan pertumbuhan tertinggi sejak suku pertama 2016 dan kali pertama dalam masa 10 tahun ekonomi berkembang positif selama lima suku berturut-turut.
 Dalam data berasingan, jualan runcit pada April pula merekod kenaikan selama enam bulan berturut-turut yang menunjukkan bukti pemulihan dalam perbelanjaan pengguna selepas jatuh lebih dari setahun.
Jualan runcit meningkat 3.2% bulan lalu berbanding 2.1% pada bulan sebelum itu. Bacaan kali ini juga adalah yang tertinggi sejak April 2015 dan jauh melebih jangkaan pasaran dengan kenaikan 2.2%.
Jualan runcit merupakan petunjuk utama yang menggambarkan trend terkini perbelanjaan pengguna yang merupakan pemandu utama ekonomi ketiga terbesar dunia ini.
Satu lagi data yang dikeluarkan pagi tadi ialah, kadar pertumbuhan buruh di Jepun meningkat kepada bacaan terkuat melebihi 40 tahun manakala kadar pengangguran kekal stabil pada bacaan terendah dalam tempoh dua dekad pada bulan April.


Giliran Matawang Utama Pula Jatuh! Sentimen Risk-Off?

Mata wang sensitif risiko, dolar Aussie susut lebih rendah pada sesi Asia, gagal mengekalkan pengukuhan yang dicatatkan susulan data pekerjaan Australia yang kuat pada bulan Disember.
Pada sesi New York, pasaran Wall Street telah mencatat penyusutan menjelang akhir dagangan, di mana saham indeks Dow Jones susut lebih 300 mata dan S&P 500 ditutup di bawah paras 4,500 buat pertama kali sejak Oktober 2021.
Penurunan ini turut disusuli oleh mata wang utama lain seperti dolar kiwi, pound, euro dan loonie yang masing-masing menunjukkan penyusutan.
Hasil bon AS 10 tahun kekal stabil di sekitar paras ketinggian dua tahun walaupun sedikit susut pada 1.81%, yang memberi peluang buat mata wang yen untuk meningkat berbanding pesaing utama lain.
 Peningkatan dalam hasil bon AS telah didorong oleh jangkaan pasaran bahawa Federal Reserve (Fed) akan mengetatkan dasar monetari pada kadar lebih pantas yang dijangkakan pada bulan Mac.
Sementara US dolar juga stabil setelah mendapat kekuatan untuk meningkat pada sesi sebelumnya, dengan indeks dolar didagangkan pada 95.75 pada sesi Asia.
Pelabur kini lebih berhati-hati menjelang penutup dagangan minggu ini dan mesyuarat polisi FOMC pada minggu hadapan untuk penetapan dasar seterusnya.
Terdahulu, data tuntutan pengangguran yang dikeluarkan pada sesi New York menunjukkan bacaan meleset dari jangkaan untuk catatan 227,000 tuntutan, dengan peningkatan sebanyak 286,000 pada minggu lepas daripada 231,000 sebelumnya.


USD/CAD Surut Dari Paras $1.3200 Selepas BOC Naikkan Kadar Faedah Lebih Agresif

Dolar Kanada didagangkan kukuh pada sesi New York semalam dengan tumpuan pelabur terarah kepada keputusan mesyuarat polisi monetari bank pusat Kanada.
Menepati ramalan, Bank of Canada (BOC) telah meningkatkan kadar faedah lebih agresif sebanyak 75 mata asas dari paras 2.50% kepada 3.25% dalam usaha memerangi lonjakan harga.
Ini telah mendorong pengukuhan bagi mata wang dolar Kanada dalam pasaran yang memanfaatkan situasi penyusutan semula US dolar dalam pasaran.
Pun begitu, pelabur kekal berhati-hati terhadap pengukuhan dolar Loonie itu berikutan kejatuhan harga minyak mentah dalam pasaran bakal menghadkan prestasi cemerlang yang dipaparkan semalam.
Pelabur juga berwaspada menjelang laporan data pekerjaan Kanada yang bakal diterbitkan pada Jumaat esok hari sebagai penutup tirai dagangan penghujung minggu ini.
Meneliti pergerakan harga di carta pasangan mata wang USD/CAD, harga dilihat menguji paras rintangan pada 1.32000 semalam dan seperti situasi minggu lalu, harga masih gagal menembusinya dan kembali pamerkan penurunan semula.
Penurunan harga sehingga di penghujung sesi New York hampir mencecah paras 1.31000 setelah isyarat perubahan trend bearish kembali dinilai selepas harga susut semula di bawah paras halangan Moving Average 50 (MA50) pada rangka masa 1 jam di carta USD/CAD.
 Menyambung dagangan pada Khamis, harga masih lagi berlegar di atas zon RBS (resistance become support) 1.31000 sehingga dagangan di sesi Eropah.
Penurunan lebih lanjut boleh dijangkakan selepas harga melepasi bawah zon RBS tersebut dengan sasaran untuk menuju sehingga ke sekitar 1.30000.
Untuk penurunan lebih rendah, zon 1.29000 pula dilihat akan menjadi tumpuan sekiranya US dolar terus didagangkan lemah berbanding Loonie.
Sebaliknya, jika harga berjaya dilonjakkan kembali, rintangan pada paras ketinggian 1.32000 sekali lagi akan diuji sehinggalah harga berjaya menembusinya.
Paras ketinggian terbaru 2 tahun akan dicatatkan untuk kenaikan yang diteruskan dengan sasaran untuk mencapai sehingga 1.33000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Selepas 2 Hari Kenaikan Harga, GBP/USD Turun Semula

Pound kembali didagangkan susut pada dagangan Rabu gagal meneruskan siri lonjakan harga selama 2 hari.
Sejak awal minggu, pergerakan harga pada carta pasangan matawang GBP/USD telah mencatatkan lonjakan 250 pips ke paras ketinggian 1.27670 pada penghujung sesi New York semalam.
Namun harga telah kembali membuat penurunan semula selepas menguji zon resistance tersebut.
Kenaikan harga pada awalnya adalah didorong oleh penyusutan ketara US dolar susulan laporan positif ujian vaksin Covid-19.
Selain itu, terdapat komen oleh ahli mesyuarat bank pusat England (BOE) yang memberi petunjuk bank pusat berkemungkinan tidak akan menurunkan kadar faedah ke paras negatif sekaligus menyokong pengukuhan matawang Britain tersebut.
Namun pengukuhan harga kembali mendapat tekanan susulan perkembangan kurang baik rundingan Brexit UK-EU. Keputusan akan terletak di tangan EU selepas UK kekal berkeras untuk tidak berganjak dengan pendirian terdahulu.
Dapat dilihat harga pada carta GBP/USD pada sesi Eropah kembali pamerkan penurunan semula dan telah melepasi paras sokongan Moving Average 50 (MA50) pada rangka masa 1 jam pergerakan harga.
 Harga menguji paras sekitar 1.26600 pada zon RBS (resistance become support) yang menjadi paras rintangan harga minggu lalu sebelum ditembusi minggu ini.
Jika penurunan lebih rendah diteruskan, paras tumpuan seterusnya adalah pada 1.25000 iaitu zon RBS lebih rendah.
Sebaliknya jika harga kembali melonjak semula, harga akan menuju semula ke zon resistance dan cuba untuk mengatasi paras ketinggian yang dicapai semalam.
Paras 1.28000 menjadi paras tumpuan utama harga untuk kenaikan selanjutnya yang merupakan paras resistance harga pada dagangan Jun lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Penurunan Harga Di Awal Minggu Buat Pelabur Tak Tenang

Meneliti pergerakan harga pada carta XAU/USD yang mengukur nilai emas berbanding US dolar melihatkan kenaikan yang dipamerkan minggu lalu hampir menyentuh paras 1850.00 pada zon SBR (support become resistance).
Sesi New York pada Jumaat melihatkan cubaan penurunan harga untuk bergerak lebih rendah di bawah paras sokongan Moving Average 50 (MA50) pada pergerakan 1 jam harga namun gagal meneruskan ke paras lebih rendah sebelum menutup dagangan sekitar 1838.00.
Pergerakan harga pada sesi Asia awal pagi ini perlahan membuka dagangan pada minggu ini dengan tenang. Namun, air yang tenang jangan disangka emas tak buat hal!
Sesi Eropah melihatkan harga menjunam sekitar 200 pips setakat jam 5 petang waktu tempatan.
Sementara menantikan perkembangan lanjut isu vaksin dan pakej rangsangan ekonomi di Amerika Syarikat (AS), krisis Brexit menjadi faktor terawal menggegarkan pasaran di awal minggu.
Kebimbangan pelabur dalam pasaran telah mendorong pengukuhan pada mata wang safe-haven US dolar.
 Di samping itu, turut menjadi faktor mengukuhkan US dolar adalah laporan AS bakal mengenakan sekatan terbaru ke atas kira-kira 14 pegawai China sementara Beijing memberi reaksi menentang tindakan tersebut.
Penurunan harga pada carta XAU/USD dilihat akan menuju ke zon tumpuan 1800.00 yang akan menjadi paras sokongan buat harga daripada jatuh lebih rendah.
Jika harga kekal meneruskan penurunan lebih rendah di bawah paras tersebut, penurunan selanjutnya bakal kembali semule menguji zon support 1765.00.
Sebaliknya jika harga menyambung semula kenaikan pada minggu lalu, zon SBR 1850.00 akan diuji dan reaksi harga pada zon tersebut akan dinilai pelabur.
Jika harga berjaya lepasi kenaikan lebih tinggi, seterusnya paras 1875.00 menjadi destinasi tumpuan yang merupakan rintangan pada dagangan November lalu.
Lihat gambar carta harga XAU/USD di bawah untuk rujukan analisis teknikal anda.


Harinya Telah Tiba, Waspada Dengan ‘Bom’ Jackson Hole!

Dolar Amerika sedikit meningkat pada sesi Asia selepas mengakhiri dagangan dengan bercampur-campur pada sesi sebelumnya.
Bacaan yang lebih baik daripada jangkaan dalam data keluaran dalam negara kasar (KDNK) Amerika Syarikat sedikit sebanyak membantu pengukuhan US dolar tetapi pelabur tetap berhati-hati menjelang simposium Jackson Hole yang akan bermula hari ini.
Ketika penulisan, indeks dolar yang mengukur kekuatan dolar greenback didagangkan meningkat pada 108.55 berbanding sekumpulan mata wang utama.
Data rasmi menunjukkan anggaran kedua KDNK AS yang telah disemak semula dengan catatan penguncupan 0.6% berbanding penurunan 0.9% yang dianggarkan pada awalnya.
 Selain itu, pasaran buruh AS terus menunjukkan pengukuhan dengan tuntutan pengangguran dicatatkan menurun kepada 243,000 pada minggu lepas, mengatasi jangkaan pasaran.
Sementara itu, euro gagal mengekalkan dagangan di atas harga pariti, melihatkannya didagangkan mendatar pada 0.9960 berbanding US dolar pada sesi Asia.
Minit mesyuarat bank pusat Eropah (ECB) menunjukkan para pembuat dasar semakin bimbang dengan inflasi yang tinggi dan berterusan walaupun terdapat risiko kemelesetan di Zon Eropah.
Selain Jackson Hole, penerbitan data perbelanjaan pengguna peribadi (PCE) AS juga akan dijadikan tumpuan oleh pelabur memandangkan ia merupakan ukuran inflasi utama Federal Reserve.


Keraguan Pelabur Pada Fed Hentikan Kenaikan USD

Melangkah masuk ke sesi Eropah, dagangan dolar greenback masih lagi menunjukkan penyusutan berikutan keraguan pasaran bahawa Federal Reserve (Fed) akan menangguhkan pengurangan pembelian asetnya pada tahun ini.
Minggu lalu, Presiden Federal Reserve (Fed) Dallas, Robert Kaplan mengatakan beliau akan mempertimbangkan untuk menangguhkan langkah tersebut sebagai tindak balas kepada kesan varian delta yang semakin meningkat.
Terdahulu, Kaplan adalah salah seorang daripada pembuat dasar Fed yang kuat menyokong cadangan untuk menarik semula langkah rangsangan lebih cepat.
Fokus pasaran kini tertumpu pada acara tahunan simposium Jackson Hole di Wyoming pada hari Jumaat yang akan menyaksikan Pengerusi Fed, Jerome Powell berbicara mengenai ekonomi AS.
 Sekarang ini, terdapat khabar angin yang bertiup kencang bahawa Powell akan menggunakan ucapan di Jackson Hole untuk menangguhkan rancangan bagi melaksanakan pengurangan pembelian bon.
Ini menyebabkan raja matawang US dolar berhenti daripada mencatatkan kenaikan, dengan didagangkan di sekitar harga 93.24 setelah turun 0.2% berbanding pesaing utamanya.
Pengeluaran data PMI pembuatan dan perkhidmatan AS akan menjadi tumpuan pasaran seterusnya pada malam ini yang dijangka akan terus menunjukkan pertumbuhan yang kukuh walaupun sedikit menurun daripada bacaan sebelumnya.
Di sisi lain, dolar Aussie dan New Zealand cuba bangkit semula dari paras terendah 9 setengah bulan dengan memanfaatkan kemerosotan US dolar. Namun, kenaikan yang dicatatkan agak terbatas berikutan situasi Covid-19 di Australia dan New Zealand masih lagi menunjukkan peningkatan.


EUR/USD Kembali Melonjak Setelah Gagal Tembusi Support 1.11800

Pasangan matawang EUR/USD mencatatkan kenaikan pada dagangan sesi New York semalam berikutan nilai matawang dolar Amerika Syarikat terus melemah terkesan oleh kebimbangan pada rundingan dagang AS-China.
EUR/USD melonjak dari paras zon support pada 1.11800 menyentuh paras support MagicS1 sebelum membuat kenaikan lebih tinggi dari paras Magic Pivot seterusnya melepasi ketiga-tiga paras resistance pada indicator Moshed Magic Line semalam.
Harga yang mencapai ketinggian pada sekitar 1.12500 semalam dilihat menguji paras resistance pada dagangan minggu lalu sebelum harga kembali menunjukkan penurunan semula.
Data-data ekonomi pada zon Eropah masih belum cukup meyakinkan untuk menyumbang pada pengukuhan dagangan Euro sebaliknya kenaikan harga pada EUR/USD dilihat lebih didorong oleh kelemahan pada matawang USD dalam pasaran.
Dagangan pada sesi Asia hari ini dimulakan di paras Magic Pivot 1.1212 sebelum harga kembali menunjukkan kenaikan ekoran ketegangan pada rundingan dagang AS-China yang bersambung pada hari ini terus dirasai oleh pelabur.
Rundingan dijangka akan terus dilanjutkan jika Amerika Syarikat berkeras untuk menaikkan kadar tarif terhadap barangan import China. Pasaran turut menjangkakan senario tindakan balas oleh China susulan tindakan agresif Amerika itu.
Momentum kenaikan harga yang berjaya dikekalkan akan menyokong harga untuk terus menuju ke paras tumpuan pada 1.12700 mengatasi paras ketinggian harga yang dicapai semalam.
 Lonjakan lebih tinggi harga berpotensi untuk mencapai paras ketinggian terbaru pada sekitar 1.1331 (MagicR3) yang turut menjadi zon resistance pada dagangan April dan juga Mac sebelum ini. Kenaikan ke paras tersebut mampu mencatatkan 120 pips pergerakan harga dari paras Magic Pivot hari ini.
Namun jika harga kembali membuat penurunan lebih rendah dari paras Magic Pivot hari ini, harga dilihat akan kembali menguji paras support pada 1.11800 yang gagal ditembusi pada dagangan semalam.
Penurunan yang diteruskan dijangka akan ke paras support sekitar 1.1133 (MagicS2) yang merupakan paras terendah yang diuji harga pada April lalu. 90 pips penurunan harga mampu dicatatkan jika harga berjaya mencecah ke paras tersebut.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1173, 1.1133, 1.1094.
Paras resistance: 1.1252, 1.1291, 1.1331.


Perubahan Trend Harga Untuk EUR/USD Minggu Ini?

Memulakan dagangan pada awal minggu ini, US dolar bergerak susut selepas kekecewaan pada laporan data pekerjaan NFP Amerika Syarikat (AS) pada Jumaat lalu memberi impak negatif terhadap US dolar.
US dolar menyusut berbanding mata wang utama lain dalam pasaran berikutan pelabur kembali melepaskan pegangan US dolar selepas sepanjang minggu lalu mempamerkan pengukuhan.
Harapan terhadap keyakinan pemulihan ekonomi AS kembali pudar selepas melihat sektor pekerjaan yang masih terjejas. Namun penganalisis turut menjangkakan situasi penyusutan US dolar berkemungkinan bersifat sementara.
Pada carta harga bagi pasangan mata wang utama EUR/USD, harga kembali melonjak semula selepas penurunan sepanjang minggu lalu mencecah ke paras terendah sekitar 1.19500.
Berdasarkan corak pergerakan harga, terdapat petunjuk perubahan trend selepas harga mula melonjak melepasi paras halangan Moving Average 50 (MA50) pada rangka masa 1 jam.
Melepasi rintangan pada paras 1.20000, harga meneruskan kenaikan pada penghujung dagangan sesi New York minggu lalu sehingga ke paras SBR (support become resistance) 1.20550.
Menyambung dagangan pada awal sesi Asia bagi permulaan minggu ini, harga sedikit susut dari paras tersebut dengan pergerakan harga dilihat masih perlahan.
 Data pengeluaran perindustrian Jerman yang akan diterbitkan pada sesi Eropah dilihat akan memacu pergerakan harga pada carta EUR/USD hari ini.
Jika harga kekal meneruskan kenaikan, zon SBR 1.20550-1.20900 akan diuji sebelum kenaikan lebih tinggi yang berjaya diteruskan harga akan menuju pula ke zon rintangan 1.21800.
Sebaliknya jika harga menjunam semula, paras sokongan dilihat pada paras 1.20000 sebelum penurunan lebih rendah akan menguji paras terendah minggu lalu pada 1.19500.
Seterusnya zon support utama pada 1.19000 akan menjadi destinasi tumpuan harga pada trend harga yang kekal menurun.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Laporan Pekerjaan Amerika Syarikat Akan Mempengaruhi Perubahan Kadar Faedah? – Penganalisis Beri Pandangan!

Berdasarkan analisis, laporan pekerjaan bagi bulan Julai yang dikeluarkan pada hari ini telah mengurangkan keyakinan pasaran bahawa the Fed memerlukan potongan kadar faedah pada bulan September. Ditambah pula dengan ketegangan perdagangan yang akan menjadi faktor utama bank pusat dalam menetapkan sesuatu keputusan.
Laporan hari ini menunjukkan kadar pengganguran kekal stabil pada paras rendah 50 tahun lalu, pertambahan peluang pekerjaan sejajar dengan sasaran dan inflasi upah bertumbuh melebihi daripada jangkaan.
Menurut penganalisis ekonomi Viraj Patel, data ini secara keseluruhan menunjukkan pasaran buruh semakin mengetat. Walaubagaimanapun, tumpuan utama ialah purata pendapatan perjam yang mencatat pertumbuhan 0.3% per bulan.
 Jika sebelum ini, bacaan seperti ini membawa indikasi peningkatan kadar faedah namun bukan pada ketika ini. Lanjut Patel, beliau menjangkakan the Fed akan mengekalkan kadar faedah pada kadar terkini.
Disisi lain pula, laporan pekerjaan yang dikeluarkan kelihatan tidak sepenuhnya membawa perubahan dalam pasaran. Indeks US dolar menyusut berbanding matawang utama.
Berdasarkan kenyataan Powell, ketidakpastian pasaran masih berkisar pada ketegangan perdagangan dan kekhuatiran terhadap pertumbuhan ekonomi global yang mempengaruhi unjuran ekonomi AS..


Pandangan Kalendar Ekonomi Sepanjang Minggu Hadapan (7-11 November 2016)

Ini adalah berita-berita yang akan menjadi tema utama pasaran dunia sepanjang minggu ini iaitu, data Imbangan perdagangan China (Trade balance),  Pilihanraya presiden US, Jumlah inventori minyak (crude oil inventories), Penetapan kadar faedah New Zealand (official cash rate), data sentiment pengguna (Prelim UoM Consumer Sentiment) dan akhir sekali ialah ucapan gabenor bank pusat Kanada di Santiago.
Minggu lepas merupakan minggu yang agak sibuk bagi pemain-pemain pasaran dunia termasuk juga para spekulator pasaran matawang di Malaysia. Mana tidaknya, lihat saja news di Forex Factory yang penuh dengan news berwarna merah. Dengan mesyuarat bank pusat utama dunia seperti Jepun, Australia, US dan tak kurang juga data berimpak besar yang lain seperti Indeks syarikat pembuatan China, KDNK Kanada (GDP), Indeks Harga GDT, data-data perdagangan dan juga paling penting laporan data gunatenaga terutamanya NFP.
Bukan itu sahaja, pasaran matawang khususnya tidak pernah terlepas dengan sentiment semasa pasaran yang sering memberikan kejutan kepada pasaran. Minggu lepas sentimen pilihanraya presiden US iaitu pungutan suara yang dibuat oleh agensi berita ABC banyak memberi kesan kepada pasaran. Di tambah lagi dengan isu Brexit dimana Perdana Menteri Britain tidak dibenarkan oleh Hakim untuk memenuhi Article 50 tanpa persetujuan Parlimen menyebabkan volatility (turun-naik) yang tak dijangka.
Tanpa membuang masa lagi mari kita lihat berita-berita besar minggu ini yang semua trader perlu tahu.
Imbangan Perdagangan China (China Trade Balance), Selasa, Pagi.
China akan mengeluarkan data ini pada hari selasa sekitar pukul 11 pagi sehingga 2 petang. Pada bulan lepas China mencatatkan trade surplus sebanyak $278 bilion dan dijangkakan data bulan ini meningkat kepada $366 bilion. Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Eksport melebihi import baik untuk sesebuah Negara kerana menunjukkan Negara itu banyak menjual barang ke Negara lain dan begitu juga sebaliknya. Eksport yang tinggi menunjukkan pengaliran wang asing ke dalam Negara yang mampu menaikkan nilai matawang tersebut. Tidak lupa juga Australia sebagai pengeksport terbesar kuprum (copper) ke China akan mendapat kesan daripada data ini.
Pilihanraya Presiden US, Rabu pagi.
Pilihanraya presiden US akan menjadi perhatian utama dunia pada minggu ini. Semua trader perlu berhati-hati dalam tempoh ini kerana dijangkakan akan lebih banyak kejutan pasaran akan berlaku seperti Brexit Jun lepas. Ada juga yang mengatakan Pilihanraya presiden US ini adalah lima kali lebih besar kesannya berbanding Brexit.
 Apa yang dapat dilihat setakat ini pasaran memberi respon positif kepada kemenangan Clinton berbanding Trump. Clinton sebagai calon Demokrat dilihat tidak akan melakukan banyak perubahan kepada polisi US kerana faktor dari parti yang sama dengan Barack Obama. Trump pula sudah menyatakan akan mengurangkan cukai korporat dan mungkin akan memansuhkan Perjanjian Perdagangan Bebas Amerika Utara (NAFTA) kerana baginya hanya bayak merugikan US. Trump juga dilihat akan mempengaruhi kebebasan The Federal Reserve (bank pusat) sebagai pembuat polisi monetary. Hal inilah yang sebenarnya tidak disukai oleh pelabur-pelabur kerana ketaktentuan dalam polisi Negara dan ekonomi yang akan mengganggu pelaburan mereka. Ketaktentuan inilah yang akan kita saksikan pada Rabu nanti. Keputusan undian dijangka akan diketahui pada Rabu 10.00 pagi hingga 12.00 tengah hari.
Stok minyak mentah US (US Crude Oil Inventories), Rabu 11.30 malam.
Pada minggu lepas, stok minyak mentah US meningkat kepada 14 juta tong pada minggu yang berakhir pada 28 Oktober yang merupakan jumlah terbesar yang pernah dicatatkan walaupun kurangnya import dan projek carigali sejak akhir-akhir ini. Data ini akan menjadi tumpuan trader minyak dan peminat matawang komoditi seperti Dollar Kanada. Sebarang peningkatan inventori akan memberi tekanan ke atas harga minyak dunia dan kejatuhan nilai dolar Kanada.
Penetapan Kadar Faedah New Zealand  (Official Cash Rate), Khamis 4.00 pagi.
Bank pusat ini telah melonggarkan polisinya beberapa kali sepanjang tahun ini untuk mencapai sasaran inflasi. Kali terakhir bank pusat memotong kadar faedah ialah pada Ogos lepas kepada 2%. Mesyuarat RBNZ seterusnya akan berlangsung pada 10 November ini. Bank pusat New Zealand mensasarkan kadar inflasi pada kadar 1.0%-3.0% dalam keadaan ekonomi global yang tak menentu ini. Inflasi jangka panjang bagi perniagaan di New Zealand tidak berubah pada suku ketiga yang mencatatkan bacaan 1.7%. Hal ini memberi skop yang lebih besar kepada bank pusat New Zealand (RBNZ) dalam polisi monetari (kewangan). Manakala data gunatenaga (buruh) New Zealand meningkat pada suku ketiga dengan kadar pengangguran turut berkurang memberikan gambaran ekonomi yang agak baik bagi negara All black ini. Gunatenaga naik 1.4% daripada suku kedua yang menunjukkan peningkatan lebih dari jangkaan 0.6% berbanding 2.4% pada suku sebelum itu. Secara keseluruhannya data-data yang dikeluarkan sejak akhir-akhir ini adalah baik. Pun begitu, penganalisis menjangkakan kadar akan diturunkan kepada 1.75% yang pada dasarnya akan melemahkan dolar New Zealand.
Sentimen Pengguna (US Prelim UoM Consumer Sentiment), Jumaat 11 malam.
Data ini adalah data yang dibuat oleh Universiti Michigan. Tinjauan dibuat bagi menanyakan pendapat tentang tahap keadaan ekonomi kepada 500 orang pengguna. Keyakinan pengguna jatuh ke paras terendah sejak 2 tahun lepas berikutan ketaktentuan dan kerisauan kepada ekonomi menjelang pilihanraya presiden. Bulan lepas indeks ini jatuh kepada 87.2 daripada 91.2. Penganalisis menjangkakan data akan mencatatkan bacaan sekitar 87.4. Sebarang data positif akan menguatkan dolar US, namun ia tetap bergantung kepada sentimen pilihanraya presiden yang menjadi factor utama penggerak pasaran minggu ini.
Ucapan Poloz di Santiago (Stephen Poloz speaks), Jumaat 11.50 malam.
Gabenor bank pusat Kanada akan berucap di Konferens Tahunan Bank Pusat Chile di Santiago. Dalam ucapannya baru-baru ini, Poloz membincangkan tentang penggunaan inflation targeting (sasaran inflasi) yang telah digunapakai selama 25 tahun. Beliau tetap yakin dengan pendekatan ini yang telah lama digunakan. Poloz juga mengatakan tentang kestabilan kewangan yang mana beliau yakin pendekatan yang digunakan oleh bank pusat adalah yang terbaik untuk menguruskan risiko dalam pasaran kewangan. Selain itu, pihak kerajaan juga telah banyak membantu dalam kestabilan sektor perumahan dengan pengenalan regulasi yang lebih ketat untuk pinjaman perumahan. Kenapa ucapan gabenor bank pusat penting? Kerana dia mampu mempengaruhi polisi monetari semasa sesebuah Negara yang akan memberi kesan langsung ke atas nilai matawang Negara itu.
Semoga berjaya kepada anda semua.


Dagangan Pound Tertekan, UK Berdepan Ancaman Daripada EU dan AS

Matawang pound didagangkan menyusut berbanding beberapa matawang utama pada sesi Eropah ekoran kebimbangan terhadap ancaman daripada Kesatuan Eropah (EU) dan Amerika Syarikat mengenai hubungan perdagangan akan datang yang semakin meningkat.
Rang undang-undang Brexit akhirnya diluluskan, menandakannya sebagai kejayaan buat Perdana Menteri UK Boris Johnson untuk melepasi halangan terakhir melalui Parlimen pada Rabu.
Rang undang-undang tersebut kini memerlukan Perakuan Diraja oleh Ratu Elizabeth untuk menjadikannya undang-undang secara rasmi dan membolehkan PM Johnson untuk menandatangani perjanjian Brexit yang sebelum ini telah dicapai bersama EU.
Bagaimanapun, risiko hard Brexit masih timbul ekoran kenyataan von der Leyen yang menyatakan akses UK ke pasaran tunggal akan melemah jika Britain enggan terus mematuhi peraturan EU selepas Brexit.
 Sementara itu, bagi menjawab laporan mengenai kesediaan EU untuk kenakan syarat lebih ketat berbanding yang ditawarkan kepada rakan dagangnya, PM Johnson tidak menjangkakan blok itu akan berbuat sedemikian, malah beliau percaya bahawa UK akan berjaya mendapatkan perjanjian komprehensif bersama EU.
Turut memberi tekanan buat dagangan pound sterling adalah ancaman Amerika Syarikat yang memberi amaran akan kenakan sekatan ke atas Britain.
Trump sebelum ini telah menjanjikan perjanjian perdagangan besar-besaran bersama UK, namun perselisihan antara dua negara itu mula tercetus selepas A.S mengancam akan mengenakan tarif import jika Britain meneruskan rancangan untuk melaksanakan cukai digital terhadap syarikat teknologi A.S seperti Google dan Facebook.
Selain itu, dolar euro diniagakan menyusut berbanding USD menjelang mesyuarat dasar monetari Bank Pusat Eropah (ECB) pada malam ini yang akan melancarkan kajian strategik mengenai sasaran inflasi bank pusat.


RBNZ Kekal Hawkish, Naikkan Kadar Faedah 50 Mata Asas Sekali Lagi!

Reserve Bank of New Zealand (RBNZ) terus bertindak agresif dalam memerangi inflasi dengan meningkatkan kadar faedah sebanyak 50 mata asas pada mesyuarat polisi Ogos.
Dengan kenaikan setengah mata asas untuk kali keempat berturut-turut, ia meletakkan kadar faedah semasa pada 3.0%, paras yang tidak pernah dilihat dalam 7 tahun.
RBNZ menjangkakan sedikit penurunan kadar inflasi dalam tempoh terdekat berikutan kejatuhan harga bahan api dan kos penghantaran yang stabil.
Namun, bank pusat itu menekankan bahawa paras inflasi hanya akan kembali kepada julat sasaran RBNZ menjelang pertengahan 2024 dan lebih banyak pengetatan monetari diperlukan.
 Kadar faedah dilihat akan mencecah sekitar 3.69% pada akhir tahun ini, meningkat  kepada 4.1% pada September dan Disember 2023, dan 3.65% pada September 2025.
Ini sekali gus menunjukkan bahawa bank pusat New Zealand masih komited untuk meneruskan pengetatan bagi meredakan tekanan harga yang membelenggu pasaran.
Dalam pada itu, RBNZ mengatakan bahawa permintaan ekonomi telah berdaya tahan sepanjang separuh pertama 2022, tetapi pengeluarannya dikekang oleh bekalan global yang terganggu, kekurangan buruh dan wabak Covid-19.
Dolar kiwi melonjak tinggi sebaik sahaja keputusan tersebut diumumkan sebelum kembali mengurangkan keuntungan untuk didagangkan pada 0.63400 berbanding USD.
Gabenor Adrian Orr dalam kenyataan susulan berkata bahawa RBNZ tidak meramalkan kemelesetan tetapi melihat pertumbuhan berada di bawah jangkaan.


Analisis Teknikal EUR/USD – Timeframe H1 – 24/12/2018

Pergerakan pasaran untuk minggu terakhir dagangan tahun ini dijangka akan bergerak perlahan ekoran kebanyakan bank-bank pusat utama dunia bercuti. Jika diimbas kembali pergerakan harga pada chart pasangan matawang EUR/USD, harga yang gagal menembusi kenaikan lebih tinggi dari paras resistance 1.14800 kemudiannya membuat terjunan lebih 100 pips penurunan pada dagangan Jumaat sehingga kembali mencecah paras RBS (resistance become support) pada 1.13550.
Pada sesi pasaran Asia pagi ini, harga menunjukkan kenaikan dari paras RBS pada terjunan pada dagangan Jumaat lalu dan dilihat menuju ke paras Magic Pivot 1.1399 hari ini. Jika harga gagal membuat kenaikan melepasi paras tersebut, jangkaan harga akan kembali membuat penurunan melepasi paras RBS 1.13550 dan menuju ke paras support 1.1324 (MagicS1). Kemudian, penurunan harga yang diteruskan bakal menyaksikan harga menguji paras terendah semasa pada chart EUR/USD sekitar support 1.1280 (MagicS2). Dan sekiranya harga terus ditekan ke paras lebih rendah, kejatuhan harga boleh mencecah sehingga ke paras sekitar 1.1205 (MagicS3).
Namun, jika harga bergerak melepasi kenaikan pada paras Magic Pivot hari ini, jangkaan harga akan meneruskan kenaikan menuju ke paras tumpuan sekitar resistance 1.1443 (MagicR1). Harga dijangka akan meneruskan lonjakan seterusnya ke paras resistance 1.1518 (MagicR2) untuk harga mengatasi paras ketinggian pada dagangan minggu lalu. Sedikit lagi kenaikan harga ke paras lebih tinggi akan mencapai paras ketinggian yang baru pada resistance 1.1562 (MagicR3).
 Dinasihatkan supaya anda mengawal dagangan anda sebaik mungkin untuk minggu terakhir dagangan tahun ini berikutan faktor kecairan dalam pasaran yang berkemungkinan menjurus kepada ketidakstabilan pergerakan harga dalam pasaran. Gunakan indicator Moshed Magic Line untuk melihat paras-paras yang menjadi tumpuan harga pada chart EUR/USD untuk memudahkan lagi analisis teknikal harian anda.

Paras support: 1.1324, 1.1280, 1.1205.
Paras resistance: 1.1443, 1.1518, 1.1562.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Keyakinan Pengguna AS Meningkat ke Paras Tertinggi 16-Tahun Lepas

Indeks keyakinan pengguna yang meningkat pada Februari ke paras tertinggi sejak 15 Tahun lepas pada Februari kali ini melonjak sekali lagi ke paras tertinggi 16 tahun lepas.
Bacaan kali ini merekodkan kenaikan ke paras 125.6 berbanding bacaan kajian semula 116.1 direkodkan sebelum ini yang asalnya dilaporkan 114.8.
Tinjauan keyakinan pengguna ini yang dikeluarkan setiap bulan dibuat oleh Conference Board oleh Nielsen, satu organisasi terkemuka global dalam menyediakan maklumat pengguna.
 Pengarah Petunjuk Ekonomi, Lynn Franco berkata, “Keadaan pengguna dan pekerjaan meningkat lebih tinggi bulan ini berbanding Februari. Keadaan pasaran semakin baik jika dilihat dengan sektor perniagaan dalam jangka pendek, tidak lupa juga kepada pasaran pekerjaan dan pendapatan. Secara keseluruhan, pengguna di US menjangkakan ekonomi akan terus berkembang beberapa bulan akan datang.”
Indeks situasi semasa naik kepada 143.1 dari 134.4 sebelum ini, manakala indeks jangkaan menguat dari 103.9 kepada 113.8. Jumlah responden yang mengatakan keadaan perniagaan adalah baik meningkat kepada 32.2% dari 28.2% sebelum ini.
Jika dilihat dengan laporan hari ini, keyakinan pengguna dalam ekonomi, khususnya sektor pekerjaan akan membantu meningkatkan perbelanjaan pengguna beberapa bulan akan datang. Bacaan pada beberapa bulan lepas juga menunjukkan keyakinan pengguna yang semakin kukuh.
Reaksi pasaran yang signifikan dapat dilihat selepas data ini dikeluarkan, dengan US dolar menguat di mana Usd/Jpy naik 18 pip tetapi melemah semula selepas 20 minit data dikeluarkan.


New Zealand, Canadian, Australian Dollar menguat!

Performance matawang NZD, CAD dan AUD pada minggu lepas merupakan yang terbaik melawan USD. Ini adalah kerana data ekonomi yang dikeluarkan oleh ketiga-tiga negara dalam keadaan yang positif dengan aktiviti manufacturing China yang baik, perkembangan GDP Canada yang mantap dan aktiviti manufacturing Australia yang positif.
Ditambah lagi dengan yield premium yang ditawarkan di New Zealand dan Australia dilaporkan sangat baik melihatkan Bank of England yang bercakap mengenai memotong interest rate, begitu juga dengan BoJ dan ECB.
Kesan daripada Brexit terhadap ketiga-tiga negara ini tidaklah begitu ketara menyebabkan matawang mereka mengukuh.
 Pertemuan Reserve Bank of Australia akan diadakan pada minggu hadapan dan dijangkakan tiada sebarang perubahan terhadap interest rate. Namun  RBA akan memberi tumpuan penuh kepada AUD dan akan menurunkan matawang tersebut disebabkan kerisauan terhadap kesan Brexit.
Minggu ini juga dilihat penting bagi Canada dengan pengeluaran laporan trade balance, IVEY PMI dan laporan pekerjaan.
Perkembangan matawangan lain :

Euro
US Dollar
Japanese Yen
Pound Sterling
New Zealand, Australia & Canadian Dollar


EUR/USD Cuba Nak Teruskan Kenaikan, Tapi Ada ‘Benda’ Halang!

Pergerakan pasaran kekal bercampur menuju penghujung minggu membuatkan para pelabur terus berhati-hati mengawal risiko dagangan masing-masing.
Walaupun cuba diredakan dengan beberapa berita yang dilaporkan, namun kebimbangan terhadap krisis perbankan masih terus menyelubungi pasaran waktu ini.
US dolar dilihat sedikit mengukuh berbanding beberapa mata wang utama terutamanya Yen, namun kekal lemah berbanding dolar Kanada.
Pergerakan arah harga sukar ditentukan dan pelabur akan bertambah waspada menjelang terbitan beberapa data tumpuan seperti inflasi Jerman dan pertumbuhan ekonomi Amerika Syarikat (AS) hari ini.
Mata wang Eropah juga mendatar dengan pengukuhan Euro ke atas US dolar turut dibendung pada sesi New York semalam ketika US dolar dilihat sedikit mengukuh.

Pada carta harga pasangan EUR/USD, harga dilihat telah membuat kenaikan di sesi Eropah mencapai ketinggian 1.08700, namun kembali ditekan semula di sesi berikutnya.
Pengukuhan semula US dolar telah menekan harga ke sekitar 1.08250 sebelum mendatar menutup dagangan sesi New York sekitar 1.08400.
 Walaupun penurunan dipaparkan, namun harga dilihat masih bergerak di atas paras sokongan Moving Average 50 (MA50) pada rangka masa 1 jam di carta EUR/USD menunjukkan pergerakan bullish harga masih valid.
Jika pergerakan harga pada hari ini masih berjaya meneruskan lagi kenaikan, masih lagi sasaran pada ketinggian minggu lalu sekitar 1.09300 akan menjadi tumpuan untuk dicapai.
Kenaikan lebih tinggi yang diteruskan pula akan mensasarkan rintangan penting yang berada pada 1.10000.
Sebaliknya, jika harga mula berubah arah menunjukkan corak penurunan, pelabur akan menyaksikan harga susut di bawah sokongan MA50 sebelum menuju ke paras 1.08000.
Kemudiannya, penurunan akan diteruskan lebih rendah dengan jangkaan mencecah zon tumpuan seterusnya pada 1.07000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang U.S dolar didagangkan rendah berbanding matawang yen dalam pembukaan pasaran Asia pada hari Rabu.
US dolar mencatat bacaan 112.38 berbanding yen dalam sesi dagangan Asia dengan penyusutan sebanyak 0.21% . AUD juga mencatat penyusutan sebanyak 0.30% kepada 0.7585 berbanding US dolar. Matawang GBP juga mencatat penyusutan sebanyak 0.10% kepada 1.3429 setakat jam 10.45 a.m.
Indeks US dolar yang mengukur kekuatan matawang greenback berbanding enam matawang menyusut sedikit 0.01% kepada 93.26 dalam sesi dagangan Asia pada hari Rabu setakat jam 10.45 a.m.
Penyusutan Aussie disebabkan kejatuhan GDP pada suku tahun ketiga lebih lemah berbanding jangkaan dan suku tahun sebelumnya.

GDP Australia suku tahun ketiga meningkat 0.6% berbanding jangkaan penganalisis yang mensasarkan peningkatan 0.7%. Berdasarkan kiraan tahun GDP mencatat peningkatan 2.8% berbanding jangkaan penganalisis yang mensasarkan pertumbuhan 3.0% (y-o-y)

Yonhap melaporkan jet pengembom US B1 berputar di ruang angkasa Korea Utara pada hari Rabu sebagai latihan ketenteraan. Hal ini memberi kesan kepada matawang US dolar.

 Minyak
Harga minyak meneruskan kejatuhan pada hari Rabu.
Minyak mentah WTI (West Texas Intermediate) bagi kontak penghantaran Disember jatuh sebanyak 0.42% kepada $57.38 setakat jam 10.45 a.m.
Minyak Brent pula yang didagang ICE Future Exchange di London jatuh sebanyak 0.10% kepada $62.60 setong setakat jam 10.45 a.m.

Kejatuhan ini disebabkan inventori minyak penyulingan di US meningkat, menyebabkan pasaran menafsirkan bahawa permintaan sedang melemah.
Selain itu ia juga didorong oleh laporan American Petroleum Institute (API) pada awal pagi ini, yang menunjukkan inventori minyak gasoline meningkat sebanyak 9.2 juta tong bagi minggu yang berakhir 1 Disember dan inventori minyak suling naik sebanyak 4.3 juta tong.

Emas
Harga emas naik pada hari Rabu dalam sesi dagagnan Asia berikutan peningkatan risiko politik di UK dan US.
Emas dalam niaga-hadapan (futures) di Comex mencatat peningkatan sebanyak 0.31% pada Rabu kepada $1,268.80 setakat jam 10.45 a.m.


Laporan Pekerjaan UK Mampu Sokong Peningkatan GBP/JPY Hari Ini?

Walaupun dijangkakan untuk bergerak lemah dalam pasaran, Pound Sterling nampaknya berjaya mengukuh berbanding mata wang Yen Jepun.
Lihat pergerakan harga pada carta pasangan mata wang GBP/JPY.
Pada sesi Eropah semalam, harga menunjukkan tanda-tanda untuk membuat penurunan, namun sebaik hampir mencecah sekitar paras 154.300, harga melonjak semula bersambung pada sesi New York semalam.
Pelabur masih melihat risiko pada dagangan Pound akibat tekanan susulan pengumuman penangguhan langkah untuk menghapuskan sekatan pergerakan di UK yang dilanjutkan kepada 19 Julai.
Tetapi, harga pada carta GBP/JPY di awal sesi Eropah hari ini menunjukkan tanda-tanda untuk meningkat lebih tinggi selepas bergerak perlahan pada sesi Asia.
Ini adalah susulan reaksi awal pelabur terhadap laporan pekerjaan UK yang baru sahaja diterbitkan sebentar tadi.
Indeks purata pendapatan 3 bulan meningkat 5.6% lebih tinggi berbanding jangkaan 4.9% dan kadar pengangguran juga menepati ramalan untuk turun kepada 4.7% berbanding 4.8% sebelumnya.
 Bacaan laporan yang dilihat memberangsangkan menyokong peningkatan nilai Pound di awal sesi Eropah, namun mampukah situasi itu berkekalan lebih panjang?
Harga yang tembus melepasi halangan trendline pada carta GBP/JPY menjadi petunjuk awal untuk kenaikan harga lebih tinggi.
Jangkaan kenaikan harga adalah untuk menuju ke paras rintangan 156.00 yang merupakan paras tertinggi berjaya dicapai pada penghujung Mei selepas kali terakhir harga menyentuh paras tersebut pada Januari 2018 yang lalu.
Namun, jika harga kembali menjunam semula, paras sekitar 154.800 dilihat akan menjadi paras sokongan awal buat harga yang sebelum ini dilihat kerap menjadi tumpuan.
Penurunan lebih rendah melepasi paras tersebut boleh mencecah sehingga ke paras sokongan 153.900 yang berada pada zon RBS (resistance become support).
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/JPY – Timeframe H1 – 22/10/2018

Perkembangan Brexit pada sidang perhimpunan pemimpin-pemimpin Kesatuan Eropah (EU) minggu lalu dilihat perlahan dan masih belum mendapat kata sepakat terhadap rundingan tersebut. Ditambah pula dengan data-data ekonomi di UK yang merosot, kelihatan harga pada chart GBP/JPY telah menjunam membuat paras lower low yang baru pada dagangan Khamis lalu. Pada dagangan Jumaat pula, harga kembali cuba membuat kenaikan berkemungkinan di atas faktor pelabur yang mengambil keuntungan pada penghujung minggu dan sentimen pasaran semasa yang menjejaskan matawang Yen. Harga telah melonjak melepasi paras Magic Pivot dan menyentuh paras resistance MagicR1 pada indicator Moshed Magic Line pada dagangan Jumaat.
Pada sesi pasaran Asia hari ini pula, harga sedikit menurun pada permulaan sesi sehingga ke paras Magic Pivot 146.746 sebelum harga kembali membuat kenaikan bersambung ke sesi pasaran Eropah sehingga ke paras resistance 147.531 (MagicR1) dan harga semasa masih didagangkan sekitar paras tersebut setakat jam 4.02 petang. Jika harga berjaya menyambung lonjakan yang dibuat, harga dilihat akan menuju ke paras resistance 148.112 (MagicR2). Dan sekiranya perkembangan rundingan Brexit pada minggu ini kembali positif, jangkaan harga akan membuat kenaikan sehingga ke paras resistance pada 148.897 (MagicR3) untuk menguji zon ketinggian yang menjadi tumpuan harga itu.
 Sebaliknya, jika pelabur terus melihat Sterling sebagai dagangan yang berisiko sementara sentimen semasa pula menyokong semua pengukuhan Yen, besar kemungkinan harga bakal ditekan semula lebih rendah dari paras Magic Pivot 146.746 dan menuju ke paras support 146.165 (MagicS1). Seterusnya, momentum penurunan yang kukuh bakal melihatkan harga membuat lower low yang baru ke paras support 145.380 (MagicS2) yang berada pada zon RBS (resistance become support) sebelum ini. Dan sekiranya harga masih breakout paras tersebut, harga akan meneruskan lagi penurunan dan berkemungkinan paras support 144.799 (MagicS3) bakal menjadi destinasi harga yang seterusnya.
Terus ikuti perkembangan Brexit serta sentimen pasaran semasa yang menjadi faktor utama penggerak harga pada chart GBP/JPY yang menjadi pair kegemaran ramai ini. Lihat juga pada indicator Moshed Magic Line untuk membantu anda mencari paras support dan resistance yang terbaik dalam analisis teknikal harian anda.

Paras support: 146.165, 145.380, 144.799.
Paras resistance: 147.531, 148.112, 148.897.


USD Bakal Teruskan Dominasi Sekurang-kurangnya Enam Bulan Lagi?

Dolar USD dilihat akan meluaskan momentum pengukuhannya sekurang-kurangnya sehingga tahun depan, dan jika perjanjian perdagangan AS dan China ditandatangani, ia akan memberi kesan kepada USD untuk susut sebanyak 1-2%, berdasarkan tinjaun terbaru daripada Reuters.
Keyakinan terhadap pertikaian perdagangan antara dua negara ekonomi gergasi yang telah memberi kesan kepada ekonomi dunia akan berakhir telah mendorong peningkatan dalam saham global dan Wall Street.
Selain itu, sentimen risk-on telah menyebabkan indeks dolar yang mengukur nilai dolar terhadap enam matawang utama lain mencatatkan penyusutan bulanan pertamanya sejak Jun.
 Spekulator matawang telah terpengaruh dengan keyakinan dan menumpukan pertaruhan mereka kepada dolar, menyebabkan kedudukan jumlah nilai bersih dolar kepada tahap paling rendah dalam tempoh lebih dua bulan.
Bagaimanapun, keyakinan terhadap perdagangan ini dikhuatiri tidak akan kekal lama dengan perjanjian perdagangan fasa pertama yang masih belum selesai dan ketidakpastian kepada beberapa fasa perjanjian yang akan datang perlu dihadapi dengan lebih banyak lagi perselisihan pendapat.
Hampir dua per tiga daripada 56 penganalisis yang menjawab soalan tambahan mengenai dominasi dolar akan kukuh sekurang-kurangnya selama enam bulan lagi, manakala satu per empat pula menjangkakan matawang akan terus kukuh selama lebih daripada dua tahun.
Ini adalah bertentangan dengan tinjauan lepas apabila majoriti penganalisis yakin bahawa dominasi dolar USD akan berakhir.
Sementara itu, jika perjanjian perdagangan fasa pertama ditandatangani oleh AS dan China, lebih 40% daripada 63 penganalisis berkata indeks dolar akan menyusut sebanyak 1-2% selepas itu.


BOC Umum Kenaikan Kadar, Ini ‘Petunjuk’ Baru Perlu Diketahui Pasaran!

Bank Pusat Kanada mengambil keputusan untuk menaikkan kadar faedah sebanyak suku peratusan mata dan memberi indikasi bahawa akan lebih banyak kenaikan akan berlaku. Langkah ini adalah bagi mengimbangi paras inflasi yang kian menaik.
Para penggubal dasar yang diketuai oleh Gabenor Tiff Macklem meningkatkan penanda aras semalaman kepada 0.5% pada keputusan hari Rabu di Ottawa sesuai dengan jangkaan. Para penggubal dasar juga mengatakan bahawa mereka menjangkakan untuk meningkatkan kos pinjaman dengan lebih banyak kerana tekanan inflasi yang tinggi, tetapi mengelak daripada memulakan pembelian bon kerajaan mereka.
Pergerakan kadar itu adalah peningkatan pertama dalam kos pinjaman sejak 2018. Pasaran mempertaruhkan kadar dasar semalaman Bank of Canada akan mencecah setinggi 1% menjelang Jun, dan 1.75% pada akhir tahun depan.
 “Memandangkan ekonomi terus berkembang dan tekanan inflasi kekal tinggi, Majlis Pentadbiran menjangkakan kadar faedah perlu terus meningkat,” kata pegawai dalam salah satu kenyataan.
Bank pusat itu menyedari bahawa pencerobohan Rusia ke atas Ukraine telah mewujudkan “sumber utama ketidakpastian baharu,”. Perkara ini dan risiko inflasi dapat menghambat pertumbuhan ekonomi.
Walaubagaiamanapun, tekanan harga pada ketika ini menjadi perhatian utama. Dengan inflasi sudah ‘jauh melebihi’ sasaran 2% bank dan kenaikan harga menjadi lebih meluas,para penggubal polisi berpendapat bahawa risiko berpotensi untuk meningkat.
Walaupun terdapat beberapa spekulasi Bank of Canada untuk mengecilkan kunci kira-kiranya, bank pusat itu memilih untuk meneruskan dasar yang mengekalkan pegangan bon kerajaannya buat masa ini.


Risiko Coronavirus Bakal Tekan USD/JPY Ke Paras Lebih Rendah Minggu Ini

Risiko terhadap ancaman wabak Coronavirus masih belum reda dan menjejaskan pasaran-pasaran kewangan utama dunia bersambung pada minggu ini.
Angka kematian dilaporkan telah meningkat kepada 361 korban sementara angka kes terbaru terus meningkat dengan pantas. Kebimbangan terus dihebatkan lagi dengan laporan tercetusnya wabak selsema burung H5N1 namun masih tiada korban dilaporkan.
Sentimen risk-off pasaran terus memberi kelebihan untuk matawang safe-haven Yen mengukuh dalam pasaran terutama berbanding US dolar.
Pergerakan harga pada carta pasangan matawang USD/JPY meneruskan penurunan ke paras terendah 3 minggu sehingga penghujung sesi New York ditutup minggu lalu.
Penurunan terendah mencecah paras 108.300 sebelum harga yang menyambung dagangan pada pembukaan sesi Asia pagi ini kembali mencatatkan kenaikan semula ke zon SBR (support become resistance) sekitar 108.600.
Pergerakan harga yang berada di bawah garisan halangan Moving Average 50 (MA50) menjadi petunjuk trend masih bearish untuk permulaan dagangan minggu ini.
 Dengan risiko yang terus meningkat, harga dijangka akan meneruskan penurunan ke paras lebih rendah melepasi support 108.300 minggu lalu.
Penurunan seterusnya bakal menuju ke zon support lebih rendah di bawah paras 107.900 yang diuji pada awal Januari.
Namun jika harga membuat kenaikan, zon SBR pada 108.800 akan diuji dan menentukan arah pergerakan yang lebih jelas.
Kenaikan lebih tinggi dari paras tersebut bakal memberi isyarat awal perubahan trend dengan kenaikan bakal menuju zon SBR 109.200 yang diuji minggu lalu.
Lihat gambar carta pasangan matawang USD/JPY di bawah untuk rujukan analisis teknikal anda.


USD Jatuh, Euro Manfaatkan Peluang Untuk Meningkat

Euro didagangkan meningkat pada awal sesi Eropah di tengah-tengah jangkaan pelabur untuk kenaikan kadar faedah oleh Bank Pusat Eropah (ECB) tidak lama lagi.
Laporan minit mesyuarat ECB yang bakal diterbitkan dalam beberapa jam lagi akan menjadi tumpuan pasaran walaupun ia berkemungkinan tidak menunjukkan isyarat dari ECB untuk melaksanakan pengetatan.
Ini kerana kebanyakan petunjuk yang dinyatakan oleh para penggubal dasar adalah ketika pengucapan awam dan di luar mesyuarat polisi.
Pasaran kini meletakkan jangkaan bahawa bank pusat itu akan memulakan kitaran pengetatan dengan kenaikan kadar faedah pertama pada bulan Julai seperti mana yang diperkatakan oleh penggubal dasar Klaas Knot.
 Dalam pada itu, US dolar yang pada mulanya memaparkan kenaikan ketika sesi sebelum ini, kembali merosot pada awal sesi Eropah yang memberi peluang buat euro dan pound untuk meningkat.
Walaupun begitu, suasana pasaran masih lagi suram yang mendorong kemerosotan dalam pasaran saham susulan penjualan Wall Street yang ketara dan safe-haven yen pula mengukuh.
Inflasi global yang melambung tinggi dan perang di Ukraine yang berterusan telah mencetuskan kebimbangan pelabur terhadap pertumbuhan ekonomi dunia mungkin terjejas.
Sementara itu, dolar Aussie masih mengekalkan keuntungannya daripada bacaan data pekerjaan yang memberangsangkan, di mana kadar pengangguran Australia menjunam ke paras terendah hampir 50 tahun.


US Dollar Menguat Dengan Kadar Pengangguran Capai Paras Terbaik 18-Tahun yang Lalu

US dollar menguat berbanding beberapa matawang utama yang lain selepas data NFP dikeluarkan pada pukul 8.30 malam tadi. Data kadar gaji (Average Hourly Earnings) dan data tambahan pekerjaan (NFP) meleset daripada jangkaan, tetapi kadar pengangguran mencapai paras terbaik sejak 18 tahun yang lalu.
Kadar pengangguran di Amerika Syarikat berkurangan ke paras 3.9% iaitu paras terendah yang pernah dicapai pada 18 tahun yang lalu. Jangkaan bagi data kali ini adalah bacaan susut kepada 4.0% daripada 4.1% sebelum ini.
Indeks US dollar yang mengukur kekuatan matawang greenback berbanding enam matawang lain naik 0.47% setakat pada pukul 9.54 malam pada Jumaat.
 Major pair EUR/USD jatuh 0.51% dengan GBP/USD jatuh 0.54%. USD/JPY pula jatuh 0.02%, USD/CAD naik 0.31% dan USD/CHF naik 0.40%. AUD/USD dan NZD/USD masing-masing merekodkan kejatuhan 0.33% dan 0.55% setakat ini.
Matawang paling kuat setakat ini adalah USD, manakala matawang paling lemah adalah NZD, GBP dan Euro. Dengan menggabungkan matawang paling kuat dan lemah, pair EUR/USD jatuh 0.51%,NZD/USD jatuh 0.55% dan GBP/USD jatuh 0.54%.
Walaupun dengan data pekerjaan yang kurang memberangsangkan, tetapi kadar pengangguran merekodkan bacaan yang mengejutkan kerana mencapai paras terbaik sejak 18 tahun yang lalu. Pasaran ketika ini juga sedang meneliti perkembangan hari kedua rundingan dagangan AS-China.


Ekonomi Eropah ‘Tenat’ Bakal Dorong Penurunan EUR/USD Minggu Ini

Sentimen pasaran risk-off yang sedikit memudar di penghujung dagangan minggu lalu menyaksikan pergerakan US dolar melemah di samping aktiviti pengambilan keuntungan oleh pedagang setelah pengukuhan US dolar sepanjang minggu.
Walaupun begitu, US dolar kekal menutup dagangan minggu lalu dengan prestasi yang baik di samping sentimen pasaran yang masih dinilai berisiko dengan faktor peningkatan kes penularan Coronavirus serta ketidaktentuan perkembangan pakej rangsangan ekonomi Amerika Syarikat (AS).
Sementara matawang Euro  terus bergerak lemah dengan peningkatan kes jangkitan virus di Eropah yang mendorong pelaksanaan perintah sekatan pergerakan di kawasan-kawasan ekonomi utama.
Ahli jawatankuasa bank pusat Eropah, Fabio Panetta memberi amaran untuk polisi pelonggaran yang sangat longgar adalah diperlukan berdepan gelombang terbaru pandemik yang menjejaskan pemulihan ekonomi.
Pada carta harga bagi pasangan matawang EUR/USD, harga telah pamerkan penurunan ke zon RBS (resistance become support) 1.16900 pada minggu lalu namun dilihat gagal meneruskan penurunan lebih rendah.
Pergerakan harga di penghujung minggu pamerkan kenaikan, namun kembali turun semula di bawah paras halangan Moving Average 50 (MA50) pada rangka masa 1 jam dan menutup dagangan minggu lalu di bawah paras 1.17200.
 Menyambung dagangan di awal minggu ini di sesi Asia, harga dilihat masih bergerak di bawah paras 1.17200 selepas menguji paras tersebut dan juga halangan dinamik MA50.
Jangkaan pasaran yang kekal berisiko dan memberi kelebihan terhadap US dolar, harga bakal membuat penurunan menguji semula zon RBS 1.16900 sebelum meneruskan penurunan ke zon support 1.16100.
Sebaliknya, jika harga berjaya membuat kenaikan semula di atas paras 1.17200, kenaikan lebih tinggi dilihat menuju zon SBR (support become resistance) pada 1.18000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tuntutan Pengangguran Mingguan Akhirnya Mula Perlahan! Pelabur Jadikannya Sebagai Indikasi Penting

Permohonan AS untuk faedah pengangguran jatuh ke paras terendah dalam tempoh 15 minggu kerana pasaran pekerjaan terus menunjukkan daya tahan dalam menghadapi percubaan Rizab Persekutuan untuk menyejukkan ekonomi.
Bilangan rakyat Amerika yang memohon bantuan pengangguran untuk minggu yang berakhir 7 Januari turun sebanyak 1,000 kepada 205,000, daripada 206,000 minggu sebelumnya, lapor Jabatan Buruh Khamis.
Purata pergerakan empat minggu bagi tuntutan, yang membantutkan sebahagian daripada turun naik minggu ke minggu, turun sebanyak 1,750 kepada 212,500.
 Tuntutan pengangguran secara amnya dilihat sebagai proksi untuk pemberhentian pekerja, catat bacaan yang agak rendah sejak pandemik menghapuskan berjuta-juta pekerjaan pada musim bunga 2020.
Pasaran buruh dipantau rapi oleh pembuat dasar Rizab Persekutuan, yang menaikkan kadar faedah tujuh kali tahun lepas dalam usaha untuk memperlahankan pertumbuhan pekerjaan dan menurunkan inflasi yang sangat tinggi.
Kira-kira 1.63 juta orang menerima bantuan pengangguran pada minggu yang berakhir 31 Disember, susut 63,000 daripada minggu sebelumnya.
Disisi lain, data rasmi menunjukkan indeks harga pengguna jatuh 0.1% daripa bulan November menjadikan perubahan tahunan kepada 6.5%, turun daripada 7.1% bulan sebelumnya. Penurunan bulanan dalam IHP adalah sejajar degnan jangkaan sebahagian penganalisis termasuk kadar tahunan.


Analisis GOLD – Harga Emas Semakin ‘Cair’ Ke Bawah

Semakin membuatkan pelabur resah, harga emas pada penghujung minggu lalu telah mencatatkan kejatuhan terbaru lebih rendah di bawah paras $1,800.
Untuk dagangan minggu lalu, dapat dilihat harga emas didagangkan mendatar di atas paras $1,800 sepanjang minggu selepas harga turun menguji paras sokongan tersebut di awal minggu.
Namun penurunan pada Jumaat menembusi paras penting tersebut telah memberikan kegelisahan buat pelabur dengan jangkaan trend penurunan akan diteruskan pada minggu ini.
Perkembangan positif ujian vaksin oleh beberapa syarikat pembangun vaksin menjadi faktor mendorong pelabur melepaskan pegangan aset safe-haven dan beralih ke arah aset berpulangan lebih tinggi.
Pada carta harga XAU/USD yang mengukur harga emas berbanding US dolar melihatkan harga meneruskan penurunan pada permulaan dagangan minggu ini melepasi paras terendah yang dicecah harga Jumaat lalu sekitar 1774.00.
Sesi Asia pada hari ini melihatkan harga menyambung lagi penurunan sehingga ke paras sekitar 1764.00 mencatatkan paras terendah terbaru sejak Julai lalu.
 Penurunan harga dilihat akan cuba untuk menembusi zon RBS (resistance become support) 1760.00 sebelum meneruskan penurunan lebih rendah.
Jangkaan destinasi tumpuan harga pada penurunan seterusnya adalah sekitar 1700.00.
Sekiranya harga membuat kenaikan, paras 1800.00 akan kembali diuji yang membentuk zon SBR (support become resistance) terbaru.
Paras halangan Moving Average 50 (MA50) pada timeframe 1 jam juga akan diuji sebelum harga yang melepasi paras tersebut akan memberi isyarat trend menaik harga semula.
Lihat gambar carta harga XAU/USD di bawah untuk rujukan analisis teknikal anda.


Tetap Berisiko, Dagangan Matawang Eropah Kekal Merosot

Menjelang pembukaan sesi dagangan Eropah hari ini, pergerakan harga bagi matawang Eropah kekal lemah dengan dolar Euro dan Pound Sterling masing-masing mencatatkan penurunan pada sesi Eropah semalam berbanding dolar Amerika Syarikat.
Sterling pada Isnin mencatatkan sedikit peningkatan ekoran sentiment positif terhadap harapan pelabur menjangkakan Britain dan Kesatuan Eropah berkemungkinan mencapai suatu kepakatan dalam rundingan Brexit.
Pound pada minggu lalu merekodkan kenaikan tertinggi dalam dua bulan disokong oleh faktor pelabur yang mengurangkan posisi jualan terhadap matawang tersebut serta permintaan oleh pelabur yang percaya bahawa Britain mampu menghindari situasi Brexit tanpa perjanjian pada Oktober nanti.
 Perdana Menteri UK Boris Johnson dijadualkan untuk bertemu dengan Presiden Perancis, Emmanuel Macron can Canselor Jerman, Angela Markel pada minggu ini menjelang persidangan G7 pada 24 hingga 26 Ogos di Biarrtiz, Perancis.
PM Johnson pada Isnin menghubungi Perancis dan Jerman untuk mengubah posisi mereka dalam rundingan Brexit dan berunding untuk perjanjian pengunduran yang baru.
PM Johnson telah berulang kali menegaskan bahawa Britain akan tetap meninggalkan Kesatuan Eropah pada 31 Oktober nanti, dengan atau tanpa perjanjian. Namun, prospek Brexit tanpa perjanjian kekal menekan dagangan GBP pada awal Ogos sehingga mencecah ke paras terendah dua tahun.


Kecundang! GBP/USD Kembali Susut Selepas Capai Paras Tertinggi 3 Minggu

Jangkaan untuk Pound mengukuh pada dagangan Rabu semalam meleset apabila mata wang Britain itu antara yang memaparkan prestasi tercorot.
Pound dijangkakan untuk mengukuh susulan laporan data inflasi UK yang diterbitkan pada sesi Eropah semalam dengan angka yang memberangsangkan. Ini menyokong tindakan bank pusat England (BOE) yang telah menaikkan kadar faedah pada mesyuarat polisi minggu lalu.

Pada carta harga pasangan mata wang GBP/USD, harga pada awal sesi semalam telah meningkat menyentuh paras ketinggian terbaru 3 minggu pada 1.33000.
Namun harga kembali menjunam sekitar 120 pips semula dan susut di bawah paras halangan Moving Average 50 (MA50) pada rangka masa 1 jam membuatkan pelabur waspada untuk isyarat perubahan trend.
Namun, zon 1.32000-1.317000 dilihat menjadi zon sokongan semasa buat harga yang membendung penurunan lebih rendah.
Pun begitu, tidak mustahil untuk harga meneruskan penurunan melepasi zon tersebut dengan pengukuhan lanjut US dolar di penghujung minggu.
 Harga bakal kembali semula menuju paras 1.31000 sebelum penurunan yang diteruskan pada pergerakan trend bearish dilihat akan menjejaki semula zon support 1.3000.
Namun jika harga berjaya melonjak semula di atas paras 1.32000, paras ketinggian 1.33000 yang dicapai semalam akan kembali menjadi tumpuan semula untuk harga menguji rintangan tersebut.
Kenaikan lebih tinggi yang berjaya diteruskan bakal mensasarkan pula ke paras sekitar 1.34000 yang menjadi zon tumpuan pada dagangan awal Mac lalu.
Bacaan laporan data sektor pembuatan dan perkhidmatan di UK dan Amerika Syarikat yang bakal pengaruhi pergerakan Pound dan US dolar di penghujung minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bank Pusat Australia Menjangkakan Pertumbuhan GDP Tidak Akan Banyak Berubah, Sasaran Inflasi Dikurangkan

Berdasarkan laporan polisi monetari Reserve Bank Australia (RBA) pada hari Jumaat, inflasi dijangka tidak akan mencapai melebihi paras 2% sehingga pertengahan tahun 2019. Kadar faedah mungkin akan dikekalkan rendah sepanjang tahun 2018.
Pada hari ini RBA mengeluarkan kenyataan polisi monetari bagi sukuan terakhir. Laporan itu mengemaskini maklumat berkenaan pertumbuhan GDP, kadar pengangguran dan inflasi.
Berdasarkan laporan, RBA menjangkakan pertumbuhan ekonomi GDP bagi 3 tahun akan datang tidak akan banyak berubah.
Perutumbuhan GDP disasarkan akan bertumbuh pada kadar 2.5% pada tahun 2017, 3.25% pada tahun 2018, dan 3.25% pada tahun 2019.
Kadar pengangguran pula disasarkan akan mencapai pada kadar 5.5% dan akan menurun kepada 5.25% pada akhir tahun 2019.
 Namun sasaran inflasi diturunkan bagi beberapa tahun akan datang. Pada tiga bulan lepas, RBA mensasarkan kadar inflasi akan meningkat kepada 2% pada akhir tahun 2018. Inflasi akan meningkat ke paras 2.5% pada bulan Jun 2019. Tetapi berdasarkan kenyataan terbaru RBA, kadar inflasi 2% berkemungkinan tidak akan dapat dicapai sehinggalah pertengahan tahun 2019.
Bank pusat tersebut dijangka tidak akan meningkatkan kadar faedah kecuali kadar inflasi dapat mencapai pada kadar 2% sehingga 3%.
Menurut Bill Evan, ketua ekonomi Westpac, berdasarkan kenyataan terbaru ini, terdapat keraguan bilakah RBA akan meningkatkan kadar faedah.
Dalam masa yang sama RBA tetap berjaga-jaga dengan pertumbuhan upah Australia dan terdapat tanda-tanda bahawa kadar upah mungkin berubah.


Harga Emas Stabil Menjelang Minit Mesyuarat FOMC Malam Ini

Harga emas stabil pada hari Rabu berikutan tumpuan pedagang pada minit mesyuarat Fed yang dijangka akan melaporkan pendirian hawkish oleh kebanyakkan ahli Fed berkenaan peningkatan kadar faedah pada bulan Disember dan juga tahun hadapan.
Pada mesyuarat bulan lalu, Fed telah memberi isyarat bahawa akan ada lagi sekali kenaikan kadar faedah pada tahun ini.
Walaubagaimanapun, pasaran hadapan emas di Comex NYMEX sedikit jatuh 0.10% kepada $1,292.47 per auns pada jam 9.50 malam
Hari Selasa, emas mengekalkan peningkatan dua hari berturut-turut, didorong oleh kelemahan dolar dan ketegangan geopolitik yang berterusan antara US dan Korea Utara.
 Ketegangan politik di Sepanyol semakin reda apabila Presiden Catalan Carles Puigdemont membuat kenyataan bahawa beliau akan menangguhkan perlaksanaan itu untuk beberapa minggu lagi bagi membuka laluan kepada dialog dengan kerajaan Sepanyol selepas menandatangi dokumen berkenaan pengisytiharan kemerdekaan bagi Catalonia pada hari Selasa.
Kerajaan Sepanyol dijangka akan bermesyuarat pada awal pagi Khamis dan memberi reaksi terhadap gerakan kemerdekaan Catalonia.
Selain itu, kenaikan harga emas juga didorong oleh penyusutan sedikit matawang US dolar selepas pertikaman lidah antara Trump dan Bob Corker berkenaan reformasi kod cukai.
Emas sensitif dengan perubahan greenback. US dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.


Sebelum Teruskan Analisa Chart, Trader EU, UJ dan GU Perlu Baca Update Ini!

Dollar jatuh lebih rendah berbanding matawang utama yang lain pada Jumaat berikutan harapan kenaikan kadar Amerika Syarikat terus memberi tekanan kepada matawang gergasi ini.
EUR/USD meningkat 0.20% kepada 1.1282.
EUR/USD, 30 minit
ECB sebelum ini menaikkan ramalan pertumbuhan tahun 2016 kepada 1.7% daripada 1.6%. Namun, jangkaan pertumbuhan bagi tahun 2017 diturunkan kepada 1.6% semalam.
Pada akhir mesyuarat dasar semalam, Presiden ECB, Mario Draghi berkata dasar yang ditetapkan sekarang masih relevan dengan ekonomi semasa. Jadi, perkara ini tidak mewajarkan bank pusat itu untuk bertindak.
Komen itu dikeluarkan selepas bank pusat mengambil keputusan untuk mengekalkan kadar tidak berubah daripada rekod terendah, 0.0%, sejajar dengan ramalan pasaran.
 Dalam sesi ini, USD/JPY diniagakan merosot sebanyak 0.34%.
USD/JPY, 30 minit
Pelabur dilihat mengetepikan data tuntutan pengangguran awal yang dilihat positif buat Amerika syarikat. Data yang dikeluarkan pada Khamis itu gagal menolak matawang Greenback apabila terus didagang lemah dalam sesi ini.
Sementara itu, GBP/USD meningkat 0.19%.
GBP/USD, 30 minit
Us Dollar Index yang mengukur kekuatan US Dollar kali terakhir dinilai pada 94.89.
Baca : Pertemuan Abe dan Kuroda ini Penting Demi Masa Depan Yen!


Ini Kesan Data China Kepada Pasaran Dunia?

Ekonomi China menunjukkan pertumbuhan ekonomi yang baik berdasarkan data yang dikeluarkan sebentar tadi. Sedikit sebanyak data ini memberi kelegaan kepada pasaran.
Sebelum ini, para penganalisis menjangkakan data yang positif dari China dan ia menjadi kenyataan pada hari ini. Namun, data pengeluaran industri mengalami kejatuhan sedikit.
China mencatatkan pertumbuhan ekonomi KDNK (GDP) 6.7% pada suku ke-tiga yang menepati ramalan. Manakala data Industrial Production (pengeluaran industri) jatuh daripada 6.3% kepada 6.1%.
China adalah pengguna kuprum terbesar dunia dengan 45% penggunaan dunia dan juga pengimport minyak ke-dua terbesar.
 Oleh itu, sebarang data yang signifikan akan memberi kesan kepada pengeluar kuprum terbesar dunia iaitu Australia dan harga minyak dunia.
Aussie (AUD) jatuh sebentar tadi walaupun data dikeluarkan adalah baik berbanding ramalan penganalisis. Hal ini mungkin disebabkan penyusutan data pengeluaran industri..
Pun begitu, secara keseluruhan, data yang dikeluarkan hari ini menyumbang kepada jangkaan permintaan yang baik dari ekonomi ke-dua terbesar dunia ini.

Pasaran Ini Kembali Tenang Setelah Beberapa Bulan Menggila!


Dominasi Loonie Ke Atas Greenback, USD/CAD Hampir Lengkapkan Penurunan 300 Pips!

Dolar Kanada antara mata wang yang berjaya paparkan prestasi cemerlang menuju dagangan penghujung minggu ini walaupun sedikit suram pada pembukaan pasaran awal minggu.
Di samping laporan data inflasi Kanada yang memberangsangkan diterbitkan pada Rabu lalu, dolar Kanada turut disokong oleh faktor kenaikan harga minyak mentah dalam pasaran ekoran minyak merupakan eksport utama Kanada.
Pasaran minyak mentah pula terus dipengaruhi oleh sentimen perang Rusia-Ukraine yang memberi kesan terhadap bekalan. Gangguan bekalan mendorong kenaikan harga minyak, dan menyokong pengukuhan mata wang Loonie.
Berbanding US dolar, dolar Kanada berjaya mengukuh sementara raja mata wang itu pula menyusut selepas keputusan mesyuarat FOMC.
Pada carta harga pasangan mata wang USD/CAD, harga pamerkan peningkatan pada awal minggu ke paras ketinggian sekitar 1.28700.
Namun, penyusutan harga kemudiannya dilihat berterusan sehingga penghujung minggu ini dengan penurunan yang diteruskan sekitar 250 pips.
Sehingga sesi Eropah pada hari ini (Jumaat), penurunan harga telah mencecah semula ke zon support 1.26000 yang diuji pada awal Mac.
 Harga dilihat akan kekal bergerak dalam trend bearish selepas harga berada di bawah paras halangan Moving Average 50 (MA50) pada rangka masa 1 jam pergerakan harga di carta USD/CAD.
Penganalisis pasaran menjangkakan harga boleh mencecah sehingga ke paras 1.25000 sekiranya corak penurunan harga dikekalkan, menyaksikan dolar Kanada terus mengukuh berbanding US dolar.
Sebaliknya, jika zon support 1.26000 sekali lagi berjaya menyokong kenaikan harga semula, zon sekitar 1.26800 akan menjadi rintangan awal bakal diuji sebelum meneruskan kenaikan lebih tinggi.
Kenaikan seterusnya dilihat akan menuju ke paras sekitar 1.27800 sebelum jangkaan untuk mencapai semula zon ketinggian 1.29000 yang menjadi rintangan harga minggu lalu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 27/3/2018

Harga GBP/USD jatuh hampir 130 pips setakat ini dan dijangkakan penurunan akan berterusan sekiranya ia breakout Key Support terhampir iaitu 1.4080. Sekiranya retrace, peluang yang berkemungkinan boleh diperhatikan adalah sekitar harga 1.4130 – 1.4164 sebelum ia meneruskan lagi penurunan.
 Oleh itu, sekiranya pasaran menutup pasaran hari ini dengan membentuk bearish morubozu, kebarangkalian adalah tinggi untuk ia meneruskan penurunan pada minggu ini. Dan jik abrekaout 1.4080, dijangkakan GBP/USD akan bearish ke harga yang lebih rendah 1.3990/1.4000.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pesawat Boeing 737 Ditembak Jatuh Oleh Peluru Berpandu Iran?

Nahas pesawat Boeing 737 milik Ukraine yang terhempas di Tehran pagi Rabu lalu didakwa telah terkena peluru berpandu yang dilepaskan oleh Iran selepas serangan ke atas pangkalan tentera Amerika Syarikat berlaku.
Perdana Menteri Kanada, Justin Trudeau berkata kepada sidang akhbar bahawa pesawat Boeing 737 mungkin dijatuhkan oleh peluru berpandu Iran. Menurut beliau, insiden yang turut mengorbankan 63 rakyat Kanada itu mungkin tidak disengajakan.
“Kami mempunyai risikan daripada pelbagai sumber, termasuk sekutu dan perisikan kami sendiri. Bukti menunjukkan pesawat itu telah ditembak oleh peluru berpandu Iran”, kata Trudeau.
Pesawat yang baru sahaja berlepas ke Kiev dari Tehran telah terhempas beberapa jam selepas peluru berpandu Iran dilancarkan ke pangkalan tentera A.S di Iraq, dan tentera Iran pada ketika itu sedang berada dalam keadaan berjaga-jaga untuk menghadapi serangan balas tentera A.S.
 Presiden A.S Donald Trump pula menyatakan ketidakpercayaannya terhadap kemalangan pesawat itu disebabkan oleh masalah teknikal.
Sementara itu, seorang pegawai A.S yang memetik kajian menyeluruh mengenai data satelit berkata Washington telah membuat kesimpulan dengan kepastian yang tinggi bahawa peluru berpandu Iran telah menembak jatuh pesawat tersebut.
Bagaimanapun, perkara ini telah dinafikan oleh Iran dengan mendakwa semua laporan tersebut adalah peperangan psikologi terhadapnya.
Semalam Iran dilapor enggan menyerahkan kotak hitam pesawat tersebut kepada pengeluar pesawat berkenaan iaitu Boeing atau Amerika Syarikat. Namun, semua negara yang rakyatnya terlibat dalam nahas pesawat tersebut dan wakil Boeing dibenarkan turut serta dalam proses penyiasatan kotak hitam.
Laporan awal yang dikeluarkan oleh organisasi penerbangan awam Iran pada Khamis menunjukkan pesawat yang berusia 3 tahun itu telah diselenggarakan dua hari sebelum nahas tersebut berlaku.


Analisis Teknikal EUR/USD – Timeframe H1 – 9/10/2018

Pergerakan harga bagi pasangan matawang EUR/USD pada dagangan Isnin melihatkan harga membuat penurunan dari paras resistance 1.15300 sehingga ke paras support 1.14600. Berdasarkan indicator Moshed Magic Line, harga membuat penurunan melepasi paras Magic Pivot semalam dan juga support MagicS1 dan menuju ke paras support MagicS2 sebelum kembali semula menutup harga di sekitar paras support MagicS1. EURO yang dilihat lemah dalam pasaran ekoran krisis di Itali dan juga ketidaktentuan Brexit membuatkan harga terus ditekan ke paras yang rendah.
Pada sesi pasaran Asia hari ini, harga masih didagangkan perlahan dan bergerak di sekitar paras Magic Pivot 1.1492 hari ini dan harga mula dilihat membuat sedikit penurunan pada sesi pasaran Eropah. Sekiranya harga menyambung penurunan yang dibuat dan berjaya breakout paras support 1.14600 yang tidak berjaya ditembusi semalam, harga berkemungkinan akan turun ke paras lebih rendah. Paras support 1.1456 (MagicS1) dilihat berada berhampiran paras tersebut yang juga dilihat bakal diuji harga. Seterusnya, penurunan yang diteruskan bakal melihatkan harga menuju ke paras support 1.1422 (MagicS2) dan seterusnya ke paras support yang lebih rendah yang dilihat berada pada paras 1.1386 (MagicS3).
 Namun, jika harga berjaya membuat kenaikan semula, paras resistance 1.1526 (MagicR1) dilihat sebagai paras awal yang akan diuji harga. Dan jika harga berjaya breakout paras tersebut, jangkaan harga akan membuat kenaikan menuju ke paras resistance seterusnya iaitu di 1.1562 (MagicR2). Jika harga masih meneruskan kenaikan yang dibuat, jangkaan harga berpotensi untuk mencapai paras ketinggian baru di resistance 1.1596 (MagicR3).
Terus ikuti perkembangan isu semasa terutama krisis yang berlaku di Itali yang masih menjadi tumpuan pasaran semasa. Lihat pada paras-paras penting pada indicator Moshed Magic Line sebagai rujukan untuk analisis teknikal harian anda.

Paras support: 1.1456, 1.1422, 1.1386.
Paras resistance: 1.1526, 1.1562, 1.1596.


Putera Raja Dilantik Jawatan Menteri Tenaga Yang Baru?

Arab Saudi mengejutkan dunia apabila Raja Salman telah menggantikan jawatan Menteri Tenaga dan Teknokrat yang disandang oleh Khalid Al-Falih sebelum ini dengan putera beliau iaitu Putera Abdulaziz bin Salman yang juga merupakan saudara kandung Putera Mahkota Mohammed bin Salman.
Penamaan tersebut adalah pertama kali disandang oleh putera raja dari keluarga pemerintah Al-Saud untuk jawatan penting dalam Kementerian Tenaga.
Pengumuman jawatan penting itu dilaporkan media dalam keadaan pasaran minyak mentah masih lagi dilihat belum mencapai paras yang stabil.
Namun, harga minyak kembali mencatatkan kenaikan selepas jangkaan OPEC bakal meneruskan tindakan pengurangan pengeluaran bekalan minyak mentah yang telah dilaksanakan sejak awal tahun ini.
 OPEC+ bersama jawatankuasa gabungan pemantauan menteri bersama (JMMC) dilaporkan akan mengadakan pertemuan di Abu Dhabi pada 12 September iaitu Khamis ini bagi membincangkan isu bekalan minyak dan keputusan untuk lanjutan pengurangan pengeluaran.
Turut dilaporkan bahawa Menteri Tenaga Rusia, Alexander Novak bakal bertemu Putera Abdulaziz di Riyadh pada hari ini untuk membincangkan isu berkaitan kunjungan Presiden Rusia, Vladimir Putin ke Arab Saudi pada bulan hadapan.
Rundingan di antara dua Menteri Tenaga itu akan dipantau oleh pelabur khususnya selepas Putera Abdulaziz ditabalkan jawatan sebagai Menteri Tenaga Arab Saudi terbaru.
Dalam kenyataan Putera Abdulaziz pula, beliau menjelaskan pasaran minyak mentah kini dipandu oleh sentimen negatif pasaran namun tambah beliau, pertumbuhan permintaan minyak mentah tidak terkesan.
Perkembangan rundingan dagang AS-China yang masih reda buat waktu ini menyokong kestabilan pasaran minyak namun pelabur tetap berwaspada memantau perkembangan rundingan dagang antara dua negara pengguna minyak terbesar dunia tersebut.